3 பிள்ளைகளின் தாயார் கோகிலம் உலக திருமதி போட்டியில் வாகை சூடினார்.

கோலாலம்பூர்,

35 ஆண்டுக்குப் பின்னர், முதன்முறையாக மலேசிய பெண்ணொருவர்  உலக திருமதி போட்டியில் முதல் மூன்று இடங்களில் வந்து வரலாற்றுச் சாதனை புரிந்துள்ளார்.கோகிலம் கதிர்வேலு (வயது 34) அமெரிக்கா, லாஸ் வெகாஸ், வெஸ்ட் கேட் ரிசோர்ட்டில் நடந்த 2019ஆம் ஆண்டுக்கான உலக திருமதி போட்டியில் வாகை சூடியுள்ளதாக  உலக திருமதி போட்டியின் மலேசிய ஒருங்கிணைப்பாளர் டத்தின் ஹர்வீன் கவுர் தெரிவித்தார்.

Read More: Malaysia Nanban Tamil Daily on 8.5.2019


‘ரங்கஸ்தலம்’ சமந்தா முத்தத்துக்கு இயக்குநருக்கு ரூ.10 லட்சம் பரிசு

சுகுமார் இயக்கத்தில் ராம்சரண் - சமந்தா நடிப்பில் வெளியாகி நல்ல வரவேற்பை பெற்று வரும் ‘ரங்கஸ்தலம்’ படத்தில் சமந்தாவின் முத்தத்துக்கு இயக்குநருக்கு ரூ.10 லட்சம் பரிசு கிடைத்துள்ளது.

ராம்சரண் தேஜா, சமந்தா நடித்த தெலுங்கு படம் ‘ரங்கஸ்தலம்’. திரைக்கு வந்து ஓடிக்கொண்டிருக்கும் இந்த படத்துக்கு ரசிகர்களிடம் அமோக வரவேற்பு கிடைத்துள்ளது. 10 நாட்களில் உலக அளவில் சுமார் ரூ.150 கோடி வசூல் செய்துள்ளது.

இந்த படத்தில் ராம்சரண் - சமந்தா முத்தக்காட்சி ஒன்று இடம் பெற்றுள்ளது. ராம்சரண் தேஜாவுக்கு, சமந்தா முத்தம் கொடுப்பது போன்ற காட்சியை படமாக்கி உள்ளனர். பலமுறை டேக் வாங்கியபோதும் யதார்த்தமாக அமையவில்லை. மீண்டும் மீண்டும் அதை படமாக்கிய பிறகும் திருப்தி ஏற்ப டாததால், நேரம் போய்க்கொண்டே இருந்தது.

இதைபார்த்த தயாரிப்பாளர் இந்த காட்சியை சீக்கிரம் படமாக்கி முடித்தால் உங்களுக்கு ரூ.10 லட்சம் பரிசு என்று இயக்குனர் சுகுமாரிடம் கூறியுள்ளார். நிலைமையை புரிந்து கொண்ட இயக்குனர் சமந்தாவிடம் மீண்டும் காட்சியை உணர்வுபூர்வமாக விளக்க 10 விநாடிகளில், சமந்தா, ராம்சரணுக்கு முத்தம் கொடுத்த காட்சி ‘ஓ.கே’ ஆகி இருக்கிறது. இதற்கு தயாரிப்பாளரிடம் ரூ.10 லட்சம் பரிசு பெற்றதை இயக்குனர் படக்குழுவினரிடம் தெரிவித்து மகிழ்ச்சி அடைந்துள்ளார்.


2 ஆயிரம் கோடியை நெருங்கும் பாகுபலி 2

ராஜமௌலி இயக்கத்தில் பிரபாஸ், ராணா, அனுஷ்கா, தமன்னா, நடிப்பில் வெளியாகி சூப்பர் ஹிட்டான பாகுபலி 2 திரைப்படம் வசூலில் 2 ஆயிரம் கோடியை நெருங்க இருக்கிறது.

இயக்குநர் எஸ்.எஸ்.ராஜமெளலி இயக்கத்தில் பிரபாஸ், அனுஷ்கா, தமன்னா, நாசர், சத்யராஜ், ரம்யா கிருஷ்ணன் நடிப்பில் கடந்த ஆண்டு வெளியாகி பல வசூல் சாதனைகளை புரிந்த படம் பாகுபலி-2. இது முந்தைய பாகுபலி-1 படத்தின் தொடர்ச்சியாக பாகுபலி 2 வெளியானது. இதுவரை உலகமெங்கும் திரை யிடப்பட்டதில் இருந்து 1700 கோடி ரூபாயை வசூலித்து சாதனை புரிந்துள்ளது. சீனாவில் சில வாரங்களுக்கு முன்னர் வெளியான பாகுபலி, வெளியீடு செயப்பட்ட 7 ஆயிரம் திரையரங்குகளிலும் ஓடிக்கொண்டிருக்கிறது. இதே நிலை தொடர்ந்தால் இன்னும் சில தினங்களில் மேலும் 300 கோடியை வசூல் செய்து உலக அளவில் 2 ஆயிரம் கோடி ரூபாய் வசூல் செய்த முதல் இந்திய படம் என்ற பெருமையை பெறும்.


அதிபர் தேர்தலுக்கு தயாராகும் கோத்தாபாய

கொழும்பு,

அதிபர் தேர்தலுக்குத் தயாராகுமாறு இலங்கையின் முன்னாள் அதிபர் மகிந்த ராஜபக்சே தன்னிடம் கூறியிருப்பதாக, முன்னாள் பாதுகாப்புச் செயலாளர் கோத்தாபாய ராஜபக்சே தெரிவித்துள்ளார்.  அதிபர்  மைத்திரிபால சிறிசேனா அடுத்த அதிபர் தேர்தலில் போட்டியிடமாட்டார் என்றும் அதனால் எந்தப் பிரச்சினையும் இல்லை என்றும் கோத்தாபாய ராஜபக்சே தெரிவித்துள்ளார்.

அதேவேளை கோத்தாபாய ராஜபக்சேவின் இந்தக் கருத்தை  அதிபர் செயலக மூத்த அதிகாரி ஒருவர் மறுத்துள்ளார் என கொழும்பு ஊடகம் ஒன்று தெரிவித்துள்ளது. அதிபர் சிறிசேனா அடுத்த அதிபர் தேர்தலில் போட்டியிடுவதற்கு மகிந்த ராஜபக்சே ஆதரவு தருவதாக வாக்குறுதி அளித்திருப்பதாக அவர் கூறியுள்ளார்.

இந்நிலையில் அடுத்த அதிபர் தேர்தலில் போட்டியிட மைத்திரிபால சிறிசேனாவுக்கு, ஸ்ரீலங்கா பொதுஜன முன்னணி ஆதரவு தர மறுத்தால், அந்தக் கட்சி யுடனான கூட்டணிக்கு வாய்ப்பில்லை என  ஸ்ரீலங்கா சுதந்திரக் கட்சியின் பேச்சாளர் மகிந்த சமரசிங்கவும் கூறியுள்ளார். இந்நிலையில் அடுத்து நடை பெறவிருக்கும் அதிபர் தேர்தலில் கோத்தாபாயவை களமிறக்க முன்னாள் அதிபர் மகிந்த தயாராகி வருவதாகவும் தெரிகிறது.


வெனிசுலா அதிபருக்கு எதிராக வலுக்கும் போராட்டம் : சுப்ரீம் கோர்ட் மீது ஹெலிகாப்டர் மூலம் தாக்க

கராகஸ் வெனிசுலா நாட்டில் உள்ள சுப்ரீம் கோர்ட் மீது ஹெலிகாப்டர் மூலம் தாக்குதல் நடத்தியதற்கு அந்நாட்டு அதிபர் நிக்கோலஸ் மடுரோ கண்டனம் தெரிவித்துள்ளார். அதிபர் நிக்கோலஸ் மடுரோவிற்கு எதிராக கடந்த 3 மாதங்களுக்கும் மேலாக பல்வேறு வன்முறை சம்பவங்களும், போராட்டங்களும் வெனிசுலாவில் தொடர்ந்த வண்ணம் உள்ளன. அதிபர் நிக்கோலஸ் பதவி விலக வேண்டும் என்ற கோரிக்கை வலுத்து வரும் நிலையில், தலைநகர் கராகஸில் உள்ள சுப்ரீம் கோர்ட் மீது ராணுவ அதிகாரி ஹெலிகாப்டர் மூலம் தாக்குதல் நடத்தியுள்ளார். சுப்ரீம் கோர்டை சுற்றி ஹெலிகாப்டரில் வந்த அவர் துப்பாக்கி மற்றும் கையெறி குண்டுகளை வீசி தாக்குதலில் ஈடபட்ட சம்பவம் பெரும் பரபரப்பை ஏற்படுத்தியது. இந்த தாக்குதல் குறித்து ராணுவ அதிகாரி ஆஸ்கார் பெரெஸ் இன்ஸ்டாகிராமில் தாம் பேசிய வீடியோ ஒன்றை பதிவிட்டுள்ளார். அந்த வீடியோவில் அவர் வெனிசுலா மக்களே, அன்பு சகோதரர்களே! சமாதானத்திற்காகவும், இடைக்கால குற்றவியல் அரசாங்கத்திற்கு எதிராகவும் தாங்கள் ஒரு குழுவாக உள்ளோம் என்றார். தாங்கள் எந்த ஒரு அரசியல் கட்சி சார்ந்தவர்களோ அல்லது அமைப்பை சேர்ந்தவர்களோ இல்லை. நாங்கள் தேசியவாதிகள் மற்றும் நாட்டுப் பற்று மிக்கவர்கள். இந்த தாக்குதல் பொறுப்பற்ற அரசுக்கு எதிரானது என பேசியுள்ளார். தாக்குதல் நடைபெற்ற பகுதியில் அதிபர் மாளிகையும், அரசு அலுவலகங்களும் உள்ளதால் பரபரப்பும், பதற்றமும் ஏற்பட்டது. இத்தாக்குதலில் ஏற்பட்ட உயிர்சேதம் அல்லது காயமடைந்தவர்கள் பற்றிய விவரங்கள் ஏதும் வெளியிடப்படவில்லை. தனது எதிர்ப்பாளர்களின் இந்த தீவிரவாத தாக்குதலுக்கு வெனிசுலா அதிபர் கடும் கண்டனம் தெரிவித்துள்ளார். அதிபருக்கு எதிராக நடைபெற்று வரும் வன்முறை மற்றும் போராட்டத்தில் இதுவரை 75 பேர் உயிரிழந்துள்ளது குறிப்பிடத்தக்கது.


சட்டவிரோத குடியேற்றக் காரர்களை மற்றுபடியும் வேலைக்கு எடுக்கும் 3 நிறுவனங்களின் சேவை முடக்கம்

கோலாலம்பூர்,

நாட்டில்  சட்டவிரோத குடியேற்றக்காரர்களை மறுபடியும் வேலைக்கு அமர்த்துவதற்கு குடிநுழைவுத் துறையை குத்தகைப் பெற்றிருந்த 3 முன்னணி நிறு வனங்களின் சேவை ரத்து செய்யப்படவிருக்கின்றன. அந்த நிறுவனங்களுக்கான சேவை இம்மாதம் 30 ஆம் தேதியுடன் முடிவடைகிறது என்று குடி நுழைவுத்துறை தலைமை இயக்குநர் முஸ்தாபார் அலி தெரிவித்தார்.

Read More: Malaysia Nanban Tamil Daily on 2.6.2018


ஹைட்ரோ கார்பன் திட்டத்தை எதிர்த்த மாணவிக்கு குண்டாஸ்!

ஹைட்ரோ கார்பன் திட்டத்துக்கு எதிர்ப்புத் தெரிவித்து துண்டுப்பிரசுரங்களை விநியோகித்ததற்காக, சேலத்தில் கைது செய்யப்பட்ட மாணவி வளர்மதி மீது குண்டாஸ் சட்டம் பாய்ந்துள்ளது.

'மீத்தேன், ஹைட்ரோ கார்பன் திட்டங்களை எதிர்ப்போம். இயற்கையைக் காப்போம்’ என்ற வாசகங்களுடன் கூடிய துண்டுப் பிரசுரங்களை சேலத்தில் விநி யோகித்த மாணவி வளர்மதியை, போலீஸார் சில நாள்களுக்கு முன்னர் கைது செய்தனர். ‘அவர் நக்சல் அமைப்புக்கு ஆள் சேர்க்கிறார்’ என்ற குற்றச் சாட் டையும் போலீஸார் சுமத்தினர்.

அவருக்குத் துணையாக வந்த அவரது தோழியின் தாயாரையும் நக்சல் பட்டியலில் போலீஸார் சேர்த்துவிட்டனர். இவர்கள் இருவரும் கடந்த 13-ம் தேதி காலை நீதிமன்றத்தில் ஆஜர்படுத்தப்பட்டு, சேலம் சிறையில் அடைக்கப்பட்டனர். இதைத்தொடர்ந்து சேலம் சிறையிலேயே உண்ணாவிரதத்தைத் தொடர்ந்தார் மாணவி வளர்மதி. இந்நிலையில், வளர்மதி மீது இன்று காலை குண்டாஸ் வழக்கு பாய்ந்துள்ளது. இதையடுத்து அவர் கோவை சிறைக்கு மாற்றப்பட்டுள்ளார்.


யுபியு இணையத்தள வழியிலான பல்கலைக்கழகத்தில் நுழைவு விண்ணப்பங்கள்
உயர்கல்வி இலாகாவின் மாணவர் பல்கலைக்கழக நுழைவு பிரிவின் மூலம் உயர்கல்வி அமைச்சு பல்கலைக்கழக நுழைவு விண்ணப்பங்களை கையாண்டு வருகிறது. UPU Online என்ற இணையத்தளத்தின் வழி அமைச்சு விண்ணப்பங்களை ஒருங்கிணைப்பதும் பரிசீலிப்பதும் மற்றும் மாணவர்களின் முறையீட்டை கவனத்தில் எடுத்துக் கொள்வதும் போன்ற நடவடிக்கைகளை உயர்கல்வி அமைச்சு மேற்கொண்டு வருகிறது.

பொதுப் பல்கலைக்கழகங்கள், பாலிடெக்னிக், சமுதாயம் சார்ந்த கல்லூரிகள், பொது தன்னாற்றல் பயிற்சி நிலையம் ஆகியவற்றுக்கான விண்ணப்பங்கள் சம்பந்தப்பட்ட விஷயம். UPU Online என்பது விண்ணப்பதாரர்களுக்கான ஒருங்கிணைப்பு முறையாகும். இதன்வழி அடிப்படை பயிற்சி, சான்றிதழ், டிப்ளோமா, இளநிலை பட்டப்படிப்பு ஆகியவற்றின் வாய்ப்புகளுக்கு மாணவர்கள் இந்த ஒரே UPU Online வழி விண்ணப்பம் செய்யலாம். அதிகமான மாணவர்கள் தங்களின் மேற்கல்வியினை தொடர்வதற்கும் தாங்கள் விரும்பும் பட்டப்படிப்பை தேர்வு செய்வதற்கும் இத்தகைய முறை இவர்களுக்கு ஏதுவாக இருக்கிறது.

எஸ்பிஎம் மற்றும் எஸ்டிபிஎம் கல்வியினை நிறைவு செய்தவர்கள் பொதுப் பல்கலைக்கழகங்களின் பொது  தன்னாற்றல் பயிற்சி மையத்தில் சேருவதற்கும் தங்களின் விண்ணப்பங்களை UPU Online இணையத்தள வழிமுறை மூலம் முன்மொழியலாம். இதற்கான அகப்பக்க விவரம் இதுதான். <https://upu.mohe.gov.my> இதன் தொடர்பிலான நிபந்தனைகள் மற்றும் பிரத்தியேக நிபந்தனைகள் பற்றிய விவரங்களையும் தகவலையும் BKPA (e Panduan) என்ற அதிகாரப்பூர்வ அகப்பக்கம் மற்றும் UPU Pocket என்ற செயல் வழியாகவும் பெற்றுக் கொள்ளலாம்.

2023/2024ஆம் கல்வியாண்டிற்கான Fasa Permohonan UPU Online இரண்டு கட்டங்களாக திறக்கப்படும். UPU Online (R) Fasa 1 என்ற இணையத்தளத்தில் விண்ணப்பங்களை மேற்கொள்வதற்கும் இவ்வாண்டு பிப்ரவரி 7ஆம் தேதியிலிருந்து  மார்ச் 28ஆம் தேதி வரை வாய்ப்பு வழங்கப்பட்டது. முதல் கட்டத்தின் எஸ்பிஎம் தகுதி கொண்ட மாணவர்களிடமிருந்து வந்த மொத்த விண்ணப்பங்களின் எண்ணிக்கை 1 லட்சத்து 91,700 ஆகும். எஸ்டிபிஎம் அல்லது இதற்கு இணையான கல்வித்தகுதி கொண்டவர்களிடமிருந்து வந்த விண்ணப்பங்களின் எண்ணிக்கை 104,821 ஆகும்.

இணையத்தள வசதிகளை பொறுத்தவரையில் கிராமப்புறப் பகுதிகளில் உள்ள விண்ணப்பதாரர்களின் சிரமங்களை உயர்கல்வி அமைச்சு கருத்தில் கொண்டு செயல்பட்டு வருகிறது. இரண்டாம் கட்ட விண்ணப்பம் 26 நாட்களுக்கு நீடிக்கும். முதல் கட்டத்தின்போது விண்ணப்பம் செய்யாதவர்கள் இரண்டாவது கட்டத்தின் போது விண்ணப்பிக்கலாம்.

2023ஆம் ஆண்டு மே 15ஆம் தேதி முதல் (நண்பகல் 12 மணிக்கு) 2023ஆம் ஆண்டு ஜூன் 9ஆம் தேதி வரை இயங்கி வரும். இது சம்பந்தமாக பிரத்தியேகப் பேட்டி அல்லது குறிப்பிட்ட சோதனை எல்லாம் இருக்காது. Fasa pengemaskinian UPU Online (R) என்ற ஆக இறுதி நிலவரம் கொண்ட எஸ்பிஎம் கல்வித் தகுதிக்கான திட்டமானது வரும் ஜூன் 5ஆம் தேதி முதல் ஜூன் 9ஆம் தேதி வரை இயங்கி வரும். இந்த காலகட்டத்தின் போது எஸ்பிஎம் தகுதி கொண்டவர்கள் தங்களின் தேர்வு முடிவுகளை மையமாக வைத்து தங்களின் முடிவில் திருத்தம் செய்து கொள்ளலாம்.

இதற்கிடையே எஸ்டிபிஎம் அல்லது இதற்கு இணையான கல்வித் தகுதி கொண்டவர்கள்  Fasa Pengemaskinian UPU Online (R) என்ற திட்டத்தின் கீழ் ஆக இறுதி நிலவரங்களை சேர்த்துக் கொள்ளலாம். 2023ஆம் ஆண்டு ஜூலை 27ஆம் தேதி முதல் ஜூலை 31ஆம் தேதி வரை இதற்கான வாய்ப்பு வழங்கப்படும். பிரத்தியேகப் பேட்டி அல்லது குறிப்பிட்ட சோதனை இல்லாத கல்வித் திட்டங்களில் எஸ்டிபிஎம், மெட்ரிகுலேசி, அடிப்படை பயிற்சி கல்வித்திட்டம் பெற்றவர்கள் தங்களின் ஆக இறுதி நிலவரங்களை சேர்த்துக் கொள்ளலாம். டிப்ளோமா அல்லது இதற்கு இணையான கல்வித்தகுதி பெற்றவர்கள் தங்களின் கல்வி சம்பந்தமான ஆக இறுதி நிலவரங்களை சேர்த்துக் கொள்ள முடியும். அதோடு ஆவணங்களை பதிவேற்றம் செய்து கொள்ள மட்டும் அனுமதிக்கப்படும்.
2023ஆம் ஆண்டு ஜூன் மாதத்தில் ஐந்தாவது வாரத்தில் எஸ்பிஎம் படிப்பை முடித்தவர்களுக்கான முடிவுகள் வெளியிடப்படும் என்று எதிர்பார்க்கப்படுகிறது.

ஜூலை நான்காவது வாரத்தில் புதிய மாணவர்கள் பதிவு மேற்கொள்ளப்படும். எஸ்டிபிஎம் அல்லது இதற்கு இணையான படிப்பினை முடித்தவர்களுக்கான முடிவுகள் 2023 செப்டம்பர் முதல் வாரத்தில் வெளியிடப்படலாம். 2023ஆம் ஆண்டு அக்டோபர் முதல் வாரத்தில் புதிய மாணவர்களுக்கான பதிவு நடைபெறலாம். விண்ணப்பதாரர்களுக்கு வழங்கப்படும் வாய்ப்பு இறுதியானதும் திட்டவட்டமான ஒன்று. மாற்றத்திற்கான விண்ணப்பம் அனுமதிக்கப்படாது. வாய்ப்பு கிடைக்காதவர்கள் குறிப்பிட்ட காலகட்டத்திற்குள் முறையீடு செய்யத் தகுதி உண்டு.


சுப்ரா பதில் சொல்ல முடியவில்லை!

அடுத்த ஆண்டிற்கான வரவு செலவுத் திட்டத்தின் கீழ், குத்தகை அடிப்படை யில் வேலை வாய்ப்பினை பெறவிருக்கும் 2,600 மருத்துவ பட்டதாரிகளின் எதிர்காலம் குறித்து அரசாங்கத்திடம் கேள்வி எழுப்பியுள்ளார் ஜ.செ.க நாடாளுமன்ற உறுப்பினர் திரேசா கோக். நாட்டில் தற்போது மருத்துவர்களின் எண்ணிக்கை தேவைக்கும் மிகுதியாக இருப்பதை சுட்டிக் காட்டிய அவர், அரசாங்கத்தில் தங்களின் குத்தகை முடிவுக்கு வந்ததும் பாதிக்கப்பட்ட அந்த மருத்துவர்களுக்கு தனியார் மருத்துவமனைகள் உண்மையில் வேலை வாய்ப்பை வழங்க முடியுமா என்று சுகாதார அமைச்சர் டத்தோஸ்ரீ டாக்டர் எஸ்.சுப்பிரமணியத்திடம் கேள்வியை முன் வைத்தார். குத்தகை முடிவுக்கு வந்ததும் அவர்களின் நிலைமை என்னவாகும்? தனியார் துறையில் அவர்கள் வேலை வாய்ப்பை பெற முடியுமா? - அப்புதிய மருத்துவ பட்டதாரிகளையும், அவர்களின் பெற்றோரையும் தொக்கி நிற்கும் கேள்விகள் இவைதான். ஆனால், இந்த சாதாரண, முக்கியமான அடிப்படை கேள்விக்கு சுப்ராவால் இதுவரை பதில் கொடுக்க முடியவில்லை என்று செப்பூத்தே தொகுதி நாடாளுமன்ற உறுப்பினரான திரேசா குறிப்பிட்டார். அவர்களின் குத்தகை காலவரை பூர்த்தியானதும் தனியார் துறையில் அவர்கள் வேலை வாய்ப்பை பெறலாம் என்று சுப்பிரமணியம் கூறியிருந்தார். ஆனால், அனுபவம் வாய்ந்த நிபுணத்துவ மருத்துவர்கள் மட்டுமே பெரும்பாலும் தனியார் மருத்துவமனைகளுக்கு தேவைப்படுவதால் அவர்களில் எத்தனை பேர் தனியார் துறைக்குள் நுழைய முடியும் என்றும் அவர் கேள்வி எழுப்பினார். பிரதமர் நஜீப் கடந்த வெள்ளிக்கிழமை 2017 வரவு செலவு திட்டத்தை தாக்கல் செய்தபோது, ஹவ்ஸ்மென்ஷிப் பயிற்சியை மேற்கொள்ள இயலாத சுமார் 2,600 பட்டதாரிகள் வரும் டிசம்பர் மாதம் தொடங்கி குத்தகை அடிப்படையில் பணியாற்ற அனுமதிக்கப்படுவர் என்று அறிவித்தார். தேவைக்கும் மிகுதியான மருத்துவர்கள் இருப்பது பற்றி மலேசிய மருத்துவ சங்கமும், மலேசிய மருத்துவ மன்றமும், சுகாதார துறையின் முன்னாள் அமைச்சர் டான்ஸ்ரீ டாக்டர் சுவா சொய் லெக்கும் பல ஆண்டுகளுக்கு முன்பே கேள்வி எழுப்பியிருக்கின்றனர். ஆனால், அரசியல் ரீதியில் இதற்கு தீர்வு காணும் பக்குவம் மத்திய அரசாங்கத்திற்கு இல்லை என்பதை திரேசா சுட்டிக்காட்டினார்.


110.7 மில்லியன் டாலருக்கு ஏலம் போன வைக்கோல் ஓவியம்

நியூயார்க்,

பிரான்ஸ் நாட்டை சேர்ந்த புகழ்பெற்ற ஓவியர் கிளாட் மொணட் வரைந்த வைக்கோல் ஓவியம் 110.7 மில்லியன் அமெரிக்க டாலர்களுக்கு  ஏலம் போனது. பிரான்ஸ் நாட்டை சேர்ந்தவர் புகழ்பெற்ற ஓவியரான கிளாட் மொணட். அந்நாட்டின் நார்மண்டி பிராந்தியத்தில் வசித்து வந்த இவர் கடந்த 1890ஆம் ஆண்டு, கிராமப்புற வாழ்க்கையை சித்தரிக்கும் வகையில் வைக்கோல் போரை ஓவியமாக தீட்டினார்.

கிளாட் மொணட் வரைந்த ஓவியங்களில் மிகவும் தனித்துவம் வாய்ந்ததாக பார்க்கப்படும் இந்த ஓவியம் வெவ்வேறு நாடுகளில் ஏலத்தில் விடப்பட்டு, பல கோடிக்கு விற்பனையாகி இருக்கிறது. இந்த நிலையில், அமெரிக்காவின் நியூயார்க் நகரில் உள்ள சோத்பி ஏல நிறுவனம் கிளாட் மொணட்டின் வைக்கோல் ஓவியத்தை அண்மையில் ஏலத்தில் விட்டது.

ஏலம் தொடங்கிய 8 நிமிடங்களில் இந்த ஓவியம், 110.7 மில்லியன் அமெரிக்க டாலர்களுக்கு  ஏலம் போனது. இந்த ஓவியம் 100 மில்லியன் டாலருக்கு அதிகமாக ஏலம் போனது இதுவே முதல் முறையாகும். கிளாட் மொணட்டின் ஓவியங்களில் அதிக விலைக்கு விற்பனையான ஓவியம் இது என்பது குறிப்பிடத்தக்கது.


உலகின் இளம் செல்வந்தரான   அமெரிக்க மாடல் அழகி!

வாஷிங்டன்,

அமெரிக்காவை சேர்ந்த மாடல் அழகியும் தொலைக்காட்சி நடிகையுமான கெய்லி ஜென்னர் உலகின் இளம் செல்வந்தர் என்ற தகுதியைப் பெற்றுள்ளார் என தெரிவிக்கப்பட்டுள்ளது. அமெரிக்காவின் வர்த்தக பத்திரிகையான போர்பஸ், 2019ஆம் ஆண்டுக்கான உலக பணக்காரர்கள் பட்டியலை வெளியிட்டது.

இதில், அமெரிக்காவை சேர்ந்த மாடல் அழகியும் தொலைக்காட்சி நடிகையுமான கெய்லி ஜென்னர் (வயது 21) சுய சம்பாத்தியத்தில் உலகின் இளம் செல்வந்தர் என்ற தகுதியைப் பெற்றுள்ளார் என தெரிவிக்கப்பட்டுள்ளது. இவர் கடந்த 2016ஆம் ஆண்டில் தனது பெயரில் தொடங்கிய அழகு சாதன பொருட்களை தயாரிக்கும் நிறுவனம், பொதுமக்களிடம் பெரும் வரவேற்பை பெற்று லாபங்களை அள்ளிக்குவித்தது.

தற்போது கெய்லி ஜென்னரின் சொத்து மதிப்பு சுமார் 100 கோடி டாலர் என போர்பஸ் பத்திரிகை தெரிவித்துள்ளது.இந்திய வம்சாவளியைச் சேர்ந்த பிரபல மாடல் அழகி கிம் கர்தாசியான் கெய்லி ஜென்னரின் உறவினர் என்பது குறிப்பிடத்தக்கது.


கராத்தே விளையாட்டுப் போட்டி, ஆர். கங்கா தரன், எஸ். சிவபூரணி ஆகியோர் தங்கப்பதக்கம்

(ப.சந்திரசேகர்)   ஈப்போ,

ஷீகோகாய் கராத்தே விளையாட்டுப் போட்டியின் பொதுப் பிரிவில் ஆர். கங்கா தரன், எஸ். சிவபூரணி ஆகியோர் தங்கப்பதக்கம் வென்று அசத்தினர். ஷீகோகாய் கராத்தே சங்கத்தின் ஏற்பாட்டிலான இப்போட்டி சுங்கை சிப்புட் அரேனா விளையாட்டு அரங்கில் நடைபெற்றது. கராத்தே விளையாட்டில் அதிகமான இளையோரை உருவாக்க வேண்டும் என்ற நோக்கில் நடத்தப்பட்ட இப்போட்டியில் 200க்கும் மேற்ப்பட்ட போட்டியாளர்கள் கலந்து கொண்டு தங்களின் திறனை வெளிப்படுத்தினர்.

6 வயதில் இருந்து 18 வயதுக்குக் உட்பட்டவர்களுக்கான போட்டியில் பொதுப் பிரிவில் தனி கவனம் செலுத்தப்பட்டது என்று ஷீகோகாய் கராத்தே சங்கத்தின் தலைவர் மாஸ்டர் சி. முருகேசு கூறினார்.ஷீகோகாய் சங்கத்தின் கிளைகளான பாகான் செராய், பாடாங் ரெங்காஸ், ஈப்போ, கம்பார், சுங்கை சிப்புட் ஆகிய பகுதிகளிலிருந்து போட்டியாளர்கள் இதில் கலந்து கொண்டனர்.

Read More: Malaysia Nanban News paper on 27.11.2017


சுவிஸ் இராணுவ ஹெலிக்கொப்டர் விபத்து

சுவிற்சலாந்தின் அல்ப்ஸ் மலைத் தொடரின் தென்கிழக்கு பகுதியில் அமைந்துள்ள மலைப்பகுதியில், இராணுவ ஹெலிக்கொப்டர் விபத்திற்குள்ளானதில் இருவர் உயிரிழந்துள்ளதுடன், மற்றமொருவர் காயமடைந்துள்ளதாக இராணுவ வட்டாரங்கள் தெரிவித்துள்ளன. இது தொடர்பில் பாதுகாப்பு அமைச்சின் உத்தியோகபூர்வ டுவிட்டர் பக்கத்தில் பதிவிடப்பட்டுள்ள செய்தியில், சுவிற்சலாந்தில் இத்தாலிய மொழி பேசும் மக்கள் வாழும் டிசினோ கான்டன் பகுதியிலேயே குறித்த இராணுவ ஹெலிக்கொப்டர் விபத்திற்குள்ளாகியதாகக் குறிப்பிடப்பட்டுள்ளது. இதேவேளை கான்டன் பிராந்திய பொலிஸார் விபத்து தொடர்பில் கருத்து வெளியிடுகையில், விபத்தில் உயிரிழந்த இரு விமானிகளின் சடலங்கள் கண்டெடுக்கப்பட்டுள்ளதுடன், காயமடைந்த நிலையில் மீட்கப்பட்டவர் மருத்துவமனையில் அனுமதிக்கப்பட்டு சிகிச்சை பெற்று வருவதாகவும் குறிப்பிட்டனர். குறித்த விபத்து தொடர்பில் செய்தி வெளியிட்டுள்ள உள்ளூர் ஊடகங்கள், பிரான்ஸினால் தயாரிக்கப்பட்ட சுப்பர் பூமா ரக ஹெலிக்கொப்டரே விபத்திற்குள்ளாகியதாகவும், குறித்த ஹெலிக்கொப்டரில் இரண்டு விமானிகள் மற்றும் 18 பயணிகள் பயணிக்க முடியும் எனவும் குறிப்பிட்டுள்ளது. இந்நிலையில் விபத்து தொடர்பான விசாரணைகள் ஆரம்பிக்கப்பட்டுள்ளதாக கான்டன் பிராந்திய பொலிஸார் தெரிவித்தனர்.


கடனை அடைக்கத் தவறினால் நாடு திவால்.  எச்சரிக்கிறார் மகாதீர்

கோலாலம்பூர்,

நமது பிரச்சினையை சீனா புரிந்து கொண்டது, எனவே ஒப்புக்கொண்டது. கிழக்கு கரையோர ரயில் இணைப்புத் திட்டம் (இ.சி.ஆர்.எல்.) ரத்துச் செய்யப்ப டுகிறது என்று பிரதமர் துன் டாக்டர் மகாதீர் முகமட் சீனாவில் மிகவும் முக்கியமான ஓர் அறிவிப்பைச் செய்துள்ளார். கிழக்கு மற்றும் மேற்கு கரையோரப் பகுதிகளுக்கு இடையே இடைவெளியைக் குறைக்கும் நோக்கத்திலான இந்த ரயில் இணைப்புப் பாதை சுமார் 688 கிலோ மீட்டர் தூரத்திலானது.

Read More: Malaysia Nanban Tamil Daily on 23.8.2018


1 எம்டிபி:  450 கோடி அமெரிக்க டாலரை (1,800 கோடி வெள்ளி) மீட்க முயற்சி செய்வோம்.- பிரதமர்

கோலாலம்பூர்,

1 எம்டிபி மூலமாகவும் கோல்ட் மேன் சச் குரூப் நிறுவனத்திற்கு கட்டணமாக செலுத்தப் பட்டதன் வழியும் இழந்த 450 கோடி அமெரிக்க டாலரை (1,800 கோடி வெள்ளி) திரும்பப் பெற மலேசியா முயற்சி செய்யும் என்று பிரதமர்  துன் டாக்டர் மகாதீர் முகமட் நேற்று கூறினார். அந்தப் பணத்தின் உரிமத்து வத்தை  நாங்கள் நிரூபிக்க வேண்டும் என்று டாக்டர் மகாதீர் புளூம்பெர்க் டெலிவிஷனின் ஹஸ்லிண்டா  அமினுடனான ஒரு நேர்காணலின்போது தெரி வித்தார்.

Read More: Malaysia Nanban Tamil daily on 23.6.2018


காவல்நிலையத்தின் கண்ணாடிக் கதவை உடைத்த சிவத்திற்கு ஒராண்டு சிறை.

ஈப்போ, தஞ்சோங் ரம்புத்தான் காவல் நிலையத்தின் கண்ணாடி கதவை உடைத்ததற்காக பி. சிவத்திற்கு (வயது 39) ஓராண்டுச் சிறை தண்டனையை இங்குள்ள மாஜிஸ்திரேட் நீதிமன்றம் விதித்துள்ளது. இந்த வழக்கின் குற்றப் பத்திரிகை நீதிபதி சித்தி சல்வா ஜாபார் முன்னிலையில் வாசிக்கப்பட்டது. தன் மீது சுமத்தப்பட்ட குற்றத்தை சிவம் நீதிமன்றத்தில் ஒப்புக் கொண்டார். கடந்த ஜூன் மாதம் 29ஆம் தேதி சிவம் கைது செய்யப்பட்ட நாள் முதல் அவரின் தண்டனைக் காலம் ஆரம்பமாவதாக நீதிபதி உத்தரவிட்டார். சம் பந்தப்பட்ட காவல் நிலையத்தின் கண்ணாடி கதவை அவர் கடந்த ஜூன் மாதம் 29ஆம் தேதி இரவு 10.15 மணியளவில் உடைத்துள்ளார். இதனால் வெ.500 நஷ்டம் ஏற்பட்டுள்ளது. ஆறு பிள்ளைகளுக்கு தந்தையான சிவம், சம்பவத்தன்று குடிபோதையில் கண்ணாடிக் கதவை மோதியதால் அது உடைந்தது என கூறப்படுகிறது.


கிள்ளான் செண்ட்ரோ மால் கூரை சரிந்தது!

கிள்ளான் பிரபல ஹோக்கியேன் மண்டபத்திற்கு அருகிலுள்ள செண்ட்ரோ மால் கட்டடத்தில் மேற்கொள் ளப்பட்ட சீரமைப்பு நடவடிக்கையின்போது கூரை சரிந்து விழுந்த சம்பவத்தில் சுமார் 62 கட்டுமான தொழிலாளர்கள் உயிர் தப்பிய வேளையில் அப்பகுதி மிகவும் பரபரப் பாகக் காணப்பட்டது. சம்பந்தப்பட்ட சீரமைப்பு நடவடிக்கை யின் போது, திடீரென்று கூரை சரிந் ததால் அங்கு பணியில் ஈடுபட்டுக் கொண்டிருந்தவர்களில் 20 பேர் உள்ளே சிக்கிக் கொண்டனர்.நேற்று காலை 10.45 மணியளவில் மேற்பட்ட கூரைப் பகுதி இடிந்து விழுந்த சம்பவத்தைக் கேள்விப் பட்டதும் 3 தீயணைப்பு நிலையங் களிலிருந்து 20 வீரர்கள் அப்பகுதிக்கு உடனடியாக அனுப்பி வைக்கப் பட்டதாக, சிலாங்கூர் தீயணைப்பு பாதுகாப்புப்படைப் பிரிவின் பேச்சாளர் ஒருவர் கூறினார். சுமார் 6,096 சதுரஅடி பரப்பளவிலுள்ள கூரைப் பகுதி சரிந்து விழுந்தது. இதன் தொடர்பில் சரிந்த கூரைகள் அகற்றப் பட்டு உள்ளே சிக்கிக் கொண்டவர்கள் உடனடியாக வெளியேற்றப்பட்டனர். சம்பந்தப்பட்ட குத்தகையாளர்கள் லேசான காயங்களுடன் உயிர் தப்பினர். இருப்பினும், இடிபாடுகளில் வேறு யாரேனும் சிக்கியுள்ளார்களா என்பது குறித்து அதிகாரிகள் தொடர் சோதனை நடத்தி வருவதாக அவர் மேலும் தெரிவித்தார்.


ஒன்றுக்கு மேற்பட்ட சிறை, ஆயுள் தண்டனைகள் விதிக்கப்பட்டாலும் ஒரே சமயத்தில் அனுபவிக்க வேண்டும�

அந்த மனுக்களை விசாரித்த தலைமை நீதிபதி டி.எஸ்.தாகூர் தலைமையிலான 5 நீதிபதிகளை கொண்ட அரசியல் சாசன அமர்வு இந்த தீர்ப்பை வழங்கியுள்ளது. ஒரே வழக்கிலோ அல்லது வெவ்வெறு வழக்குகளிலோ சிறைத்தண்டனை பெறும் குற்றவாளிகள் அவற்றை ஒன்றன்பின் ஒன்றாக அனுபிக்கத் தேவையில்லை என்று கூறிய நீதிபதிகள் ஒரே சமையத்திலேயே அந்த தண்டனைகளை அனுபவித்தால் போதும் என்று தெரிவித்துள்ளனர். உதாரணமாக ஒரு வழக்கில் குற்றவாளிக்கு 7 ஆண்டுகள் சிறைத்தண்டனையும், ஆயுள் தண்டனையும் விதிக்கப்பட்டால் அவர் இரண்டையும் ஒரே சமயத்தில் அனுபவித்தால் போதுமானது.


டெகா கோர் ஹெலியோ எக்ஸ்20 கொண்ட சியோமி ரெட்மி ப்ரோ ஸ்மார்ட்போன்

டூயல் சிம் ஆதரவு கொண்ட சியோமி ரெட்மி ப்ரோ ஸ்மார்ட்போனில் MIUI அடிப்படையிலான ஆண்ட்ராய்டு ஓஎஸ் மூலம் இயங்குகிறது. சியோமி ரெட்மி ப்ரோ ஸ்மார்ட்போனில் 100 சதவீதம் NTSC வண்ண வரம்பு, மற்றும் 2.5D வளைந்த கண்ணாடி, 342ppi பிக்சல் அடர்த்தி மற்றும் 1080x1920 பிக்சல்கள் தீர்மானம் கொண்ட 5.5 இன்ச் முழு எச்டி Oled டிஸ்ப்ளே இடம்பெறுகிறது. இந்த ஸ்மார்ட்போனில் மாலி T880 ஜிபியூ, 3ஜிபி ரேம் உடன் இணைந்து 2.5GHz டெகா கோர் மீடியாடெக் ஹெலியோ X20 ப்ராசசர் மூலம் இயக்கப்படுகிறது.


அமெரிக்க அதிபர் தேர்தல்

அமெரிக்க அதிபர் தேர்தல் வரும் நவம்பர் 8-ந்தேதி நடைபெறுகிறது. அதில் ஜனநாயக கட்சி சார்பில் ஹிலாரி கிளிண்டனும், குடியரசு கட்சி சார்பில் டொனால்டு டிரம்ப்பும் போட்டியி டுகின்றனர். அதிகாரப்பூர்வ வேட்பாளராக அறிவிக்கப்பட்டதும் இருவரும் தீவிரமான பிரச்சாரத்தில் ஈடுபட தொடங்கினர். தங்கள் கருத்துகளையும், திட்டங்களையும் மக்களிடம் எடுத்துரைத்து வருகின்றனர். இதுவரை இருவரும் நேருக்கு நேராக மோதும் நேரடி விவாத நிகழ்ச்சியில் பங்கேற்கவில்லை. இந்த நிலையில், நேரடி விவாதம் இன்று, 26-ஆம் தேதி தொடங்குகிறது. இந்த நேரடி விவாதம் 4 கட்டங்களாக நடைபெறுகிறது. முதல்கட்டமாக இன்று நியூயார்க்கில் உள்ள ஹோப்ஸ்டரா பல்கலைக்கழகத்தில் இரவு 9 முதல் 10.30 மணி வரை விவாதம் நடக்கிறது. அதில் அவர்கள் இருவரும் அமெரிக்காவின் நிலை, செயல்படுத்த உள்ள திட்டங்கள், அமெரிக்க பாதுகாப்பு ஆகிய 3 தலைப்புகளின் கீழ் நேரடியாக பேசி கருத்துகளை தெரிவிக்க வேண்டும். ஹிலாரி-டிரம்ப் மோதும் நேரடி விவாதம் அமெரிக்க தொலைக்காட்சிகளில் நேரடியாக ஒளிபரப்பாகிறது. அதை அமெரிக்க மற்றும் அனைத்துலக நாடுகளை சேர்ந்த 10 கோடி மக்கள் கண்டு களிப்பர் என எதிர்பார்க்கப்படுகிறது. இந்த விவாதத்தின் மூலம் யாருக்கு வாக்களிப்பது என்ற முடிவை செய்யாமல் இருக்கும் அமெரிக்க வாக்காளர்கள் ஒரு தெளிவான முடிவுக்கு வர முடியும் என கருதப்படுகிறது. கடந்த 1960-ஆம் ஆண்டுக்கு பிறகு அமெரிக்க அதிபர் தேர்தலில் தற்போதுதான் முதன் முறையாக ஒரு பெண் போட்டியிடுகிறார். எனவே, இன்று நடைபெறும் இந்த நேரடி விவாதம் வரலாற்று சிறப்புமிக்கதாக கருதப்படுகிறது.


`எங்கள் கவலையே காவிரி மேலாண்மை வாரியம்தான்; நம்பிக்கையில்லா தீர்மானமல்ல

இரண்டு நாள் விடுமுறைக்குப் பின் கூடிய மக்களவையில், எதிர்க்கட்சிகளின் கடும் அமளியால், நாடாளுமன்றத்தின் இரு அவைகளும் ஒத்திவைக்க ப்பட்டுள்ளன. மோடி அரசு மீதான நம்பிக்கையில்லா தீர்மானம் இன்றும் நிறைவேற்றப்படவில்லை.

இந்நிலையில், காவிரி மேலாண்மை வாரியம் அமைக்கும் வரை, நாடாளுமன்ற கூட்டுத்தொடரை நடத்த விடமாட்டோம் என அ.தி.மு.க நாடாளுமன்ற உறுப்பினர்கள் தொடர்ந்து 11 வது நாளாக அமளியில் ஈடுபட்டுவருகின்றனர். இதுகுறித்து எம்.பி தம்பிதுரை பேசுகையில், ``காவிரி மேலாண்மை வாரியம் அமைப்போம் என மத்திய அரசு நாடாளுமன்றத்தில் வாக்குறுதி தர வேண்டும். அதற்குப் பிறகுதான் எந்த அலுவல்கள் இருந்தாலும் நாங்கள் ஒத்துழைப்போம். அதுவரையிலும் ஒத்துழைக்க மாட்டோம்'’ என்றார்.

மேலும், மத்திய அரசு மீதான நம்பிக்கையில்லா தீர்மானம் குறித்த கேள்விக்குப் பதிலளித்த அவர், ``நாங்கள் என்ன சொல்கிறோம் முதலில், காவிரி மேலாண்மை வாரியம் அமைப்பது குறித்த உறுதிமொழியை மத்திய அரசு தரட்டும். பிறகு அவை நடக்கட்டும். பிறகு என்ன தீர்மானம் வேண்டுமானாலும் கொண்டுவரட்டும். எங்களுக்குக் கவலை இல்லை. எங்களுக்குக் காவிரி மேலாண்மை அமைக்க வேண்டும்'’ என்றார்.

கடந்த ஒருவாரமாகத்தான் ஒய்.எஸ்.ஆர் காங்கிரஸ் மற்றும் டி.டி.எஸ் கட்சிகள் மத்திய அரசுக்கு எதிராக நாடாளுமன்றத்தில் குறள் கொடுத்து வருகிறது. அவர்களை அழைத்துப் பேசிய மத்திய அரசு, கடந்த 5-ம் தேதியிலிருந்து காவிரி மேலாண்மை வாரியத்துக்காகப் போராடி வரும் உங்களை ஏன் மத்திய அரசு பேச்சுவார்த்தைக்கு அழைக்கவில்லை, மத்திய அரசுக்கு அ.தி.மு.க மேல் அக்கறையில்லையா என்ற கேள்விக்கு 'அந்த அக்கறையைக் கொண்டு வருவதற்காகத்தான் தொடர்ந்து போராடி வருகிறோம்' என்று தம்பிதுரை கூறினார்.


சிலாங்கூர் அரசு நிலங்களை விற்கிறதா? வழங்குகிறதா?

தஞ்சோங் காராங் கம்போங் சுங்கை யூ இந்தியர் வீட்டுமனைத் திட்டம் பணக்காரர்களுக்கா? ஏழைகளுக்கா? என்று சமூக ஆர்வலர்கள் கேள்வி எழுப்பினர். சம்பந்தப்பட்ட லாட் நிலத்திற்கு நாற்பதாயிரம் வெள்ளிக்கும் மேல் காப்புறுதி பிரிமியம் தொகை விதித்துள்ள சிலாங்கூர் அரசு அந்நிலங்களை உண்மை யிலேயே மக்களிடம் வழங்குகிறதா அல்லது விற்பனை செய்கின்றதா என்று பாலன் வேங்கு(வயது 46) கேள்வி எழுப்பினார். இத்திட்டத்தில் ஏழை இந்திய விவசாயிகளுக்கு முன்னுரிமை வழங்குவதாகக் கூறிக் கொண்டு அவர்களை மாநில அரசு ஓரங்கட்டுகிறதா? என்று வேலாயுதம் பெரியண்ணன் (வயது 56) ஆவேசப்பட்டார். மூவாயிரம் வெள்ளிக்கும் கீழ் வருமானம் பெறுபவர்கள் இவ்வளவு பெரிய தொகையை ஆறு மாதத்திற்குள் செலுத்துவது சாத்தியப்படுமா என்று இராஜேந்திரன் காத்தவராயன் (வயது 54) கேள்வி எழுப்பினார். இது உண்மையிலேயே ஏழைகளுக்கானத் திட்டமா?அல்லது பணக்காரர்களுக்கானத் திட்டமா? என்று அவர் மேலும் வினவினார். இத்திட்டத்தில் நில உறுதிக் கடிதம் வழங்கப்பட்டவர்களில் 175 பேரில் பெரும் பகுதியினர் வசதி படைத்தவர்கள் என்று புக்கிட் ரோத்தானைச் சேர்ந்த பாலன் வேங்கு குறிப்பிட்டார். இதில் ஏழை இந்தியர்களுக்கு முன்னுரிமை என்பது காதில் பூச்சுற்றும் வேலை என்றும் அவர் சொன்னார். மேலும் சம்பந்தப்பட்ட விவசாயத் திட்ட குடியேற்றவாசிகளுக்கு இதில் முன்னுரிமை வழங்கப்பட வில்லை என்றும் பிரிமியத் தொகையை உரிய காலத்திற்குள் செலுத்த முடியாமல் இந்தியர்களில் பலர் விழிப்பிதுங்கி போயுள்ளனர் என்றும் பாலன் விவரித்தார். பிரிமியம் செலுத்த முடியாத வேளை யில் அவர்கள் உறுதிக் கடிதத்தை மாவட்ட நில அலுவலகத்திடமே திரும்ப ஒப்படைக்க நேரிடலாம் என்று குறிப்பிட்ட ஜெரம் புக்கிட் செராக்கா ம.இ.கா. கிளைத் தலைவர் வேலாயுதம் பெரியண்ணன், உறுதிக் கடிதம் வழங்கப்பட்டவர்களில் 153 இந்தியர்களில் பெரும் பகுதியினர் மேற்பட்ட நடவடிக்கையில் இறங்கினால் அத்திட்டத்தில் இந்தியர்களின் அடையாளம் மறைந்து போகலாம் என்று அவர் எச்சரித்தார். நில உறுதிக் கடிதம் வழங்கப்பட்டவர்களில் 20 பேர் மலாய்க்காரர்கள் இருவர் சீனர்கள் என்பது குறிப்பிடத்தக்கது. அந்த விவசாயத் திட்ட குடியேற்ற வாசிகளுக்கு முன்னுரிமை வழங்காமல், அதிகமான பிரிமியம் விதித்து பணக்காரர்களுக்கு அல்லது வசதி படைத்தவர்களுக்கு இவ்வீட்டு மனைத் திட் டத்தை சாதகமாக்கியுள்ள சிலாங்கூர் அரசு ஏழை இந்தியர்களை ஓரங்கட்டுவதாகவே அர்த்தப் படும் என்று ஜெரம், 15 ஆவது கல்லைச் சேர்ந்த இராஜேந் திரன் காத்தவராயன், தெரிவித்தார். கடந்தாண்டு ஆகஸ்ட்டில் வழங்கப்பட்ட வீட்டு மனைக்கான உறுதிக் கடிதம் இவ்வாண்டு பிப்ரவரி மத்தியில் காலாவதியாகிவிட்டதாக தெரிய வருகிறது. தேர்வு பெற்ற 175 பேர், 50 ஆயிரம் வெள்ளிக்கும் மேல் விதிக்கப்பட்ட இத்திட்டத்தில் அதிக ஆர்வம் காட்டவில்லை என நம்பப்படுகிறது. மேலும், அவர் களில் பெரும்பாலோர் அவ்வீட்டு மனைக்கான பிரிமியத்தை குறைக்கும் படி செய்து கொண்ட மேல் முறையீட்டையும் மாநில அரசு நிராகரித்து விட்டது. இருந்தும் 1.3.2017 ஆம் நாள் நடைபெற்ற மாநில ஆட்சிக்குழுக் கூட்டத்தில் அவர்களுக்கு இரண்டு வகையான பிரிமியம் விதிப்பதென முடிவு செய்யப் பட்டதாக அறிய வருகிறது. ஆனால், அந்த இரண்டாவது திட்ட வாய்ப்பும் அவர்களுக்கு பெரும் சுமையாகவே கருதப்படுகிறது.


எம்.எல்.ஏ.,க்களின் மாத சம்பளத்தை, 55 ஆயிரம் ரூபாயில் இருந்து, 1.05 லட்சம் ரூபாயாக...

எம்.எல்.ஏ.,க்களின் மாத சம்பளத்தை, 55 ஆயிரம் ரூபாயில் இருந்து, 1.05 லட்சம் ரூபாயாக உயர்த்தி வழங்குவதற்கான, சட்ட மசோதாவை, துணை முதல்வர் பன்னீர்செல்வம்,  சட்டசபையில் தாக்கல் செய்தார். இதனால், கொதிப்படைந்துள்ள மக்கள், 'எம்.எல்.ஏ.,க்களுக்கு சம்பள உயர்வு அவசியமா; இதற்கு மட்டும், நிதி நெருக்கடி இல்லையா' என, கேள்வி எழுப்பி உள்ளனர். இந்த சம்பள உயர்வை, ஏற்கனவே முதல்வர் அறிவித்த அன்று, தி.மு.க.,வரவேற்றது; இன்று எதிர்ப்பு நாடகமாடுவதாக, சபாநாயகர் தனபால் கிண்டல் அடித்தார்.

சட்டசபையில், நேற்று தாக்கல் செய்யப்பட்ட, எம்.எல்.ஏ., சம்பள உயர்வு மசோதாவில்கூறப்பட்டுள்ளதாவது: எம்.எல்.ஏ.,க்களின் மாதாந்திர சம்பளம், 8,000 ரூபாயில் இருந்து, 30 ஆயிரம் ரூபாயாக உயர்த்தி வழங்கப்படும். எம்.எல்.ஏ.,க்களுக்கு வழங்கப்படும் ஈட்டுப்படி, 7,000 ரூபாயில் இருந்து, 10 ஆயிரமாகவும்; டெலிபோன் படி, 5,000 இருந்து, 7,500 ரூபாயாகவும்...

தொகுதிப்படி, 10 ஆயிரத்தில் இருந்து, 25 ஆயிரமாகவும்; தொகுப்புப்படி, 2,500 ரூபாயில் இருந்து, 5,000 ரூபாயாகவும்; வாகனப் படி, 20 ஆயிரம் ரூபாயில் இருந்து, 25 ஆயிரம் ரூபாயாகவும் உயர்த்தி வழங்கப்படும்.தற்போது வழங்கப்படும் அஞ்சல் படி, 2,500 ரூபாயாக, தொடர்ந்து வழங்கப்படும். இதன்மூலம், தற்போது எம்.எல்.ஏ.,க்கள், சம்பளம் மற்றும் இதர படிகள் சேர்த்து, மாதம் தோறும், 55 ஆயிரம் ரூபாய் பெறுகின்றனர். இம்மாதம் முதல், 1.05 லட்சம் ரூபாய் பெறுவர்.

அமைச்சர்கள், சபாநாயகர்ஆகியோருக்கு, ஈட்டுப்படி, 15 ஆயிரம் ரூபாயாகவும், சில்லரை செலவினப்படி, 10 ஆயிரம் ரூபாயாகவும், தொகுதிப்படி, 25 ஆயிரம் ரூபாயாகவும், உயர்த்தி வழங்கப்படும். துணை சபாநாயகர், எதிர்க்கட்சித் தலைவர், அரசு தலைமைக் கொறடா ஆகியோருக்கு வழங்கப்படும் ஈட்டுப்படி, 15 ஆயிரம் ரூபாயாகவும், சில்லரை செலவினப்படி, 7,500 ரூபாயாகவும், தொகுதிப்படி, 25 ஆயிரம் ரூபாயாகவும், உயர்த்தி வழங்கப்படும்.

ஓய்வுபெற்ற எம்.எல்.ஏ.,க்களுக்கு, மாத ஓய்வூதியம், 12 ஆயிரத்தில் இருந்து, 20 ஆயிரம் ரூபாயாக உயர்த்தி வழங்கப்படும்.குடும்ப ஓய்வூதியம், 10 ஆயிரம் ரூபாயாக, உயர்த்தி வழங்கப்படும்.முன்னாள், எம்.எல்.ஏ.,க்களின் மருத்துவ சிகிச்சை தொகை, ஆண்டுக்கு, 12 ஆயிரம் ரூபாயில் இருந்து, 25 ஆயிரம் ரூபாயாக உயர்த்தி வழங்கப்படும். இவ்வாறு மசோதாவில் கூறப்பட்டு உள்ளது.

'உயர்த்தப்பட்ட சம்பளம்,ஓய்வூதியம் மற்றும் இதர படிகள், 2016 ஜூலை, 1 முதல்வழங்கப்படும்' என, 2017 ஜூலை மாதம், சட்டசபையில் முதல்வர் பழனிசாமி அறிவித்திருந்தார். அதன்படி, சம்பள உயர்வு வழங்குவதற்காக, சட்டசபையில், நேற்று சட்ட மசோதாவை, துணை முதல்வர் பன்னீர்செல்வம் தாக்கல் செய்தார்.

அதை ஆரம்ப நிலையிலே, தி.மு.க., எதிர்ப்பதாக, அக்கட்சி கொறடா, சக்கரபாணி தெரிவித்தார். சுயேச்சை எம்.எல்.ஏ., தினகரனும் எதிர்ப்பதாக கூறினார். அப்போது, சபாநாயகர் தனபால் குறுக்கிட்டு, 'அன்று மேஜையை தட்டி, மகிழ்ச்சி தெரிவித்தீர்கள்; இன்று எதிர்ப்பு தெரிவிக்கிறீர்கள்' என, கிண்டல் செய்தார். இந்த மசோதா, சட்டசபை கூட்டத்தொடர், நிறைவு நாளில் நிறைவேற்றப்படும்.
'இந்த சம்பள உயர்வால், அரசுக்கு ஆண்டுக்கு, 25.32 கோடி ரூபாய், கூடுதல் செலவு ஏற்படும். போக்குவரத்து தொழிலாளர்கள், ஊதிய உயர்வுக்காக, வேலைநிறுத்தம் செய்து வரும் நிலையில், எம்.எல்.ஏ.,க்களின் சம்பளம், இரு மடங்காக உயர்த்த வேண்டியது அவசியமா; இதற்கு மட்டும் நிதி நெருக்கடி இல்லையா' என, பொதுமக்கள் கேள்வி எழுப்பி உள்ளனர்.
'தேர்தலில், வாக்காளர்களுக்கு பணத்தை வாரி இறைத்து, வெற்றி பெறுவோருக்கு, அரசாங்க சம்பளம் எதற்கு' என்றும், 'சம்பளமே அனாவசியம் என்கிறபோது, இரு மடங்கு உயர்வு என்பது அநியாயம்' என்றும், சமூக வலைதளங்களில், அரசுக்கு எதிராக, ஆவேச கருத்துக்கள் பதிவிடப்பட்டு வருகின்றன.


பாஜகவில் இணைந்தார் பிரபல தமிழ் நடிகர்!

பிரபல வில்லன் நடிகர் பொன்னம்பலம், மத்திய அமைச்சர் பொன்.ராதாகிருஷ்ணன் முன்னிலையில் இன்று பா.ஜ.க.வில் இணைந்தார். பிரபல வில்லன் நடிகர் பொன்னம்பலம். இவர் ரஜினிகாந்த் உள்ளிட்ட பல முன்னணி நடிகர்களுடன் நடித்துள்ளார். தேர்தல் நேரத்தில் இவர் அதிமுகவுக்கு ஆதர வாக பிரசாரம் செய்துவந்தார். இந்தநிலையில், சென்னை தி.நகரில் உள்ள பொன்னம்பலம் இல்லத்துக்கு மத்திய இணை அமைச்சர் பொன். ராதா கிருஷ்ணன் இன்று வருகைத் தந்தார். அப்போது, பாஜகவில் தன்னை இணைத்துக்கொண்டார் பொன்னம்பலம். அவருக்கு பொன்.ராதாகிருஷ்ணன் பொன் னாடை அணிவித்து வரவேற்றார். பாஜகவில் சேர்ந்தது குறித்து பொன்னம்பலம் செய்தியாளர்களிடம் கூறுகையில், "மக்களுக்கு நல்லது செய்ய வேண்டும் என்று நினைப்பவர்கள் பாஜக வினர்தான். தற்போது உள்ள சூழ்நிலையில் பாஜகவால் மட்டுமே நாட்டை காப்பாற்ற முடியும். எம்ஜிஆர், ஜெயலலிதா இருந்த காலத்தில் அதிமுகவில் நல்ல ஒழுக்கம், கட்டுப்பாடு இருந்தது" என்று கூறினார்.


பிரதமரை சந்திக்க தேதி வாங்கி தருவதாக எங்களிடம் கவர்னர் உறுதி அளித்துள்ளார்

சென்னை,

காவிரி மேலாண்மை வாரியம் அமைக்கக் கோரி தமிழ்நாட்டில் கடந்த 2 வாரங்களாக போராட்டங்கள் நடந்து வருகிறது.  தி.மு.க. மற்றும் அதன் ஆதரவு கட்சிகள், வியா பாரிகள், விவசாயிகள் சார்பில் கடந்த 5-ந்தேதி முழு அடைப்புப் போராட் டம் நடத்தப்பட்டது. இதைத் தொடர்ந்து தி.மு.க. ஆதரவு கட்சிகளின் சார்பில் காவிரி உரிமை மீட்புப் பயணம் இரு வழித்தடங்களில் நடத்தப்பட்டது

இன்று காலை 10 மணியளவில் அண்ணா அறிவாலயத்தில் காவிரி மேலாண்மை வாரியம் விவகாரத்தில் அடுத்தக்கட்ட நடவடிக்கை குறித்து தி.மு.க.வும், தோழமை கட்சிகளும்  மு.க.ஸ்டாலின் தலைமையில் ஆலோசனை நடத்தின.

இதில் தி.மு.க. முதன்மை செயலாளர் துரைமுருகன், தமிழக காங்கிரஸ் கட்சி தலைவர் திருநாவுக்கரசர், விடுதலை சிறுத்தைகள் கட்சி தலைவர் தொல்.திருமாவளவன், மார்க்சிஸ்ட் கம்யூனிஸ்டு கட்சி மாநில செயலாளர் பாலகிருஷ் ணன், இந்திய கம்யூனிஸ்டு கட்சி மாநில செயலாளர் முத்தரசன், ம.தி.மு.க. பொதுச் செயலாளர் வைகோ, திரா விடர் கழக தலைவர் கி. வீரமணி, மனிதநேய மக்கள் கட்சி ஜவாஹிருல்லா, இந்திய யூனியன் முஸ்லிம் லீக் பொதுச்செயலாளர் காதர் மொய்தீன் மற்றும் கூட்டணி கட்சி தலைவர்கள் கலந்து கொண்டனர்.

பின்னர் அனைவரும் காரில் கவர்னர் மாளிகைக்கு புறப்பட்டுச் சென்றனர். அங்கு கவர்னர் பன்வாரி லால் புரோகித்தை மதியம் 12 -30 மணியளவில் சந்தித்து பேசினார்கள். காவிரி மேலாண்மை வாரி யம் அமைக்க மத்திய அரசை வலியுறுத்தி கோரிக்கை மனு அளித்தனர்.  கவர்னரை சந்தித்து மனு கொடுத்து விட்டு வந்த பிறகு மு.க.ஸ்டாலின் நிருபர்களிடம் அவர் கூறியதாவது:-

காவிரி மேலாண்மை வாரியம் அமைக்க வேண்டும் என்று சுப்ரீம் கோர்ட்டு தெளிவான தீர்ப்பு வழங்கி உள்ளது. ஆனால் மத்திய அரசு அதை அமைக்காமல் காலம் தாழ்த்தி வருகிறது.மத்திய அரசின் போக்கால் தமிழ்நாட்டில் கொந்தளிப்பான அசாதாரணமான சூழ்நிலை நிலவுகிறது. இது பற்றி நாங்கள் இன்று கவர்னரிடம் தெளிவாக எடுத்து கூறினோம்.

மே மாதம் 3-ந்தேதிக்குள் காவிரி வரைவு திட்டம் தாக்கல் செய்ய வேண்டும் என்று சுப்ரீம்கோர்ட்டு உத்தரவிட்டுள்ளது. அதுவரை மத்திய அரசு காத்திருக்கக்கூடாது. அதற்கு முன்னதாக வரைவு திட்டத்தை உருவாக்கி தாக்கல் செய்ய வேண்டும்.

இதற்காக பிரதமரை வலியுறுத்த வேண்டும் என்று அனைத்துக் கட்சி தலைவர்கள் சார்பில் கவர்னரிடம் கேட்டுக் கொண்டோம். அதற்கு கவர்னர் ஆவண செய்வதாக உறுதி அளித்தார்.

காவிரி மேலாண்மை வாரியம் அமைக்க வலியுறுத்துவதற்காக தமிழ்நாட்டில் இருந்து விவசாயி பிரதிநிதிகள் மற்றும் அனைத்துக் கட்சி தலைவர்களை டெல்லிக்கு அழைத்து செல்ல வேண்டும் என்று முதல்-அமைச்சரிடம் நாங்கள் கோரிக்கை விடுத்தோம். ஆனால் அவரால் அதை செய்ய முடியவில்லை.

இது தொடர்பாக எந்த கடிதமும் மத்திய அரசுக்கு வரவில்லை என்று பொன். ராதாகிருஷ்ணனே கூறி விட்டார். இதுநாள் வரை பிரதமரை சந்தித்து இது தொடர்பாக பேச முடியவில்லை.எனவே பிரதமரை சந்திக்க நீங்கள் (கவர்னர்) ஏற்பாடு செய்ய வேண்டும் என கோரிக்கை விடுத்தோம். கவர்னரும் பிரதமரை சந்திப்பதற்கு தேதி வாங்கி தருவதாக எங்களிடம் உறுதி அளித்துள்ளார்.தமிழ்நாட்டில் செயல்படாத அரசு உள்ளது. இது பற்றியும் கவர்னரிடம் எடுத்து கூறினோம். மேலும் சுப்ரீம் கோர்ட்டு உத்தரவை ஏற்று காவிரி மேலாண்மை வாரியம் அமைக்க மத்திய அரசை வலியுறுத்த வேண்டும் என்றும் கவர்னரிடம் கேட்டுக் கொண்டோம்.

இன்னும் 2, 3 நாட்களில் மீண்டும் அனைத்துக் கட்சி தலைவர்கள் கூடி பேச உள்ளோம். அப்போது காவிரி மேலாண்மை வாரியம் விவகாரத்தில் அடுத்தக் கட்டமாக என்ன நடவடிக்கை எடுப்பது என்பது பற்றி முடிவு செய்யப்படும்.நேற்று சென்னை வந்த பிரதமர் மோடியை விமான நிலையத்தில் முதல்-அமைச்சர் சந்தித்து மனு கொடுத்துள்ளார். இது நாடகமாகும்.

காவிரி மேலாண்மை வாரியம் அமைத்தே தீர வேண்டும். அதுவரை எங்களது போராட்டம் தொடரும்.  இவ்வாறு மு.க.ஸ்டாலின் கூறினார்.


புல்வாமா தாக்குதலில் உயிரிழந்த வீரர் உடலுக்கு முன் சிரித்தாரா யோகி..?

புல்வாமா மாவட்டத்தில் கடந்த 14 ஆம் தேதி நடைபெற்ற தீவிரவாத தாக்குதலில் 40 சிஆர்பிஎப் வீரர்கள் கொல்லப்பட்டனர். இந்நிலையில் நாடு முழுவதும் பாகிஸ்தானுக்கு எதிராக போராட்டங்கள் வெடித்தன. அதுபோல ஜம்மு காஷ்மீர் எல்லை பகுதியில் போர் பதட்டமும் அதிகரித்தது.

இந்நிலையில் இந்த தாக்குதலில் இறந்த உத்தரபிரதேச வீரரின் இறுதி சடங்கில் கலந்துகொண்ட யோகி ஆதித்யநாத் அங்கு சிறிது பேசிக்கொண்டிருந்தார் என ஒரு வீடியோ சமூக வலைதளங்களில் வைரல் ஆனது. இதனால் யோகிக்கு எதிராக கண்டனங்கள் எழுந்தன. இந்நிலையில் தற்போது இந்த வீடியோ குறித்த உண்மை செய்து தெரியவந்துள்ளது.

அதன்படி இந்த வீடியோ கடந்த 2018 ஆம் ஆண்டு உத்தரப்பிரதேசம் முன்னாள் முதல்வர் என்.டி.திவாரியின் இறுதிச் சடங்கில் எடுக்கப்பட்டது எனவும் அதில் யோகி ஆதித்யநாத்துடன் பிகார் ஆளுநர் லால்ஜி டண்டன், உத்தரப்பிரதேச அமைச்சர்கள் அஷுடோஷ் டண்டன் மற்றும் மோசின் ராசா ஆகி யோரும் இருப்பது தெரிகிறது. இந்நிலையில் இப்போது இறந்தது யாராக இருந்தாலும் இறுதி சடங்கில் சென்று சிரிப்பது தவறான விஷயமே என கருத்து க்கள் எழ ஆரம்பித்துள்ளன.


சத்திய ரேவதி அறிவியல்தொழில் நுட்பத் துறையில் பட்டம் பெற்றார்.

தைப்பிங்கைச் சேர்ந்த சத்திய ரேவதி தங்கராஜ் தேசிய பல்கலைக்கழகத்தில் 45ஆவது பட்டமளிப்பு விழாவில் அறிவியல் மற்றும் தொழில் நுட்பத் துறையில் பட்டம் பெற்றார்.


பட்டவொர்த்தில் கனரக லோரி குடைசாய்ந்தது!

பட்டர்வொர்த் துறைமுக பகுதியிலிருந்து இரும்பு உலோகப் பொருட்களை ஏற்றி வந்த கனரக லோரி ஒன்று இங் குள்ள பாகான் டாலாம் சாலையில் குடைசாய்ந்தது. இந்த சம்பவம் நேற்று காலை 9.15 மணியளவில் நடந்தது. சம்பவத்தை நேரில் கண்ட நசீர் அப்துல் ராஷிட் ஜாலான் பாகான் டாலாம் பகுதி வீடொன்றில் இருந்த போது பெரிய சத்தம் கேட்டு வீட்டிற்கு வெளியே வந்து கண்டபோது இரும்பு உலோகத்துடன் கனரக லோரி குடை சாய்ந்ததாக குறிப்பிட்டார். இதனிடையே இந்த பாகான் டாலாம் பகுதியில் கடந்த காலங்களில் 6 தடவை இது போன்று கனரக வாகனங்கள் குடை சாய்ந்துள்ளதாக அவர் மேலும் சொன்னார். சாலையில் அந்த கனரக வானம் சென்று கொண்டிருந்த போது கட்டுப்பாட்டை இழந்து குடை சாய்ந்ததாக தெரிவிக்கப் பட்டது. இதனால் அச்சாலை சில மணி நேரம் மூடப்பட்டதுடன் 20 பேர் அடங்கிய தொழிலாளர்கள் சம்பவம் நடந்த இடத் தில் துப்புரவுப் பணிகளை மேற்கொள்ள கனரக லோரி நிறுவனம் அனுப் பியதுடன் காலை மணி 10.45 மணி யளவில் அச்சாலை பகுதி போக்குவரத்துக்கு மீண்டும் திறந்து விடப்பட்டது.


ஸாஹிர் நாயக்கை கைது செய்வதற்கு அனைத்துலக போலீஸ் ( இண் டர்போல்) வழி நடவடிக்கை.

சர்ச்சைக்குரிய சமயப் போதகர் ஸாஹிர் நாயக்கை கைது செய்வதற்கு ஓர் அதிரடி வேட்டையை அனைத்துலக போலீஸ் ( இண் டர்போல்) வழி மேற் கொள்வதற்கு தேசிய புலனாய்வு நிறுவனம் களம் இறங்கியுள்ளது.இஸ்லாமிய போதகர் ஸாஹிர் நாயக்கை கைது செய்வதற்குரிய ஓர் அனைத்துலக போலீஸ் அறிவிக்கையை (ஆர்சிஎன்) பெறுவதற்காக ஒரு முறையான கோரிக்கையை தேசிய புலனாய்வு நிறுவனம் (என்ஐஏ) தயாரித்துள்ளது. இந்தக் கோரிக்கையை இந்தியாவில் உள்ள அனைத் துலக போலீசாரின் அலுவலகமான சிபிஐயிடம் நேற்று வியாழக்கிழமை என்ஐஏ ஒப் படைத்துள்ளது. அனைத்துலக போலீசாரால் ஒரு ஆர்சிஎன் வெளியிடப்பட்டுவிட்டால், எந்தவொரு அனைத்துலக அமைப்பும் நாயக்கை எந்த இடத்தில் கண்டாலும் கைது செய்து இந்தியாவிடம் ஒப்படைக் கலாம் என்று தி டைம்ஸ் ஆப் இந்தியா தெரிவித்தது. சினமூட்டும் உரைகள் ஆற்றியது, வன்முறையைத் தூண்டியது, வெறுப்பை பரப்பியது, பயங்கரவாதிகளுக்கு நிதியுதவி செய்தது, பணமோசடி போன் றவை சம்பந்தப்பட்ட புலன் விசாரணைகளை எதிர் நோக்கி இருக்கும். நாயக், சவூதி அரேபியாவில் பதுங்கி இருப்பதாக கூறப்படுகிறது. அவர் அடிக்கடி மலேசியாவிற்கும் இந்தோனேசியாவிற்கும் பயணம் செய்வதாகவும் வட்டாரங்கள் கூறுகின்றன. ஜாமினில் வெளியே வர முடியாத பிடி ஆணையை அவருக்கு எதிராக நீதிமன்றத்தில் பெற்றதுடன் என்ஐஏ தலைவர் ஷரட் குமாரின் அனுமதி கிடைத்த பின்னர் விரிவான சான்றுகளுடன் நாயக்கிற்கு எதிராக ஆர்சிஎன் கோரிக்கை தயாரிக்கப்பட்டிருப்பதாக வட்டாரங்களை மேற்கோள்காட்டி தி டைம்ஸ் ஆப் இந்தியா தெரிவித்தது. புலன் விசாரணைக்கு வரும்படி நாயக்கிற்கு பல வாய்ப்புகள் வழங்கப்பட்டதாக என்ஐஏ அதிகாரிகள் கூறினர். நாயக்கிற்கு மூன்று சம்மன்கள் வழங் கப்பட்டன. ஆனால், அவர் பதிலளிக்கவில்லை. அவருக்கு எதிராக எங்களிடம் வலுவான ஆதாரங்கள் உள்ளன. அவற்றை அனைத்துலக போலீசாருடன் பகிர்ந்து கொண்டுள்ளோம். அவர் தப்பியோடி தலைமறைவாக இருப்பதாக உலகளவில் கருதப்படுகிறது. அவரை எந்தவோர் அமைப்பும் கைது செய்ய முடியும் என்று ஓர் அதிகாரி கூறினார்.


புகழ்பெற்ற நிர்வாண ஓவியம் ரூ.1065 கோடிக்கு ஏலம் போனது

அமெரிக்காவின் நியூயார்க் நகரில் உள்ள சொதேபி  நிறுவனம் நூ கூச்சே (Sur Le Cote Gauche) என்ற ஓவியத்தை விற்பனைக்கு வைத்தது.

அந்த ஓவியமானது புகழ்பெற்ற இத்தாலிய ஓவியரான அமேதியோ மோதிக்லியானியால் உருவாக்கப்பட்ட 22 நிர்வாண ஓவியத் தொகுப்பில் ஒன்றாகும்.

1917-ஆம் ஆண்டு காலகட்டத்தில் உருவாக்கப்பட்ட இந்த ஒவியமானது அப்போதைய மக்களால் ஆபாசம் என ஒதுக்கப்பட்டது. ஏலத்திற்கு வைத்த சொதேபி நிறுவனமானது ஆரம்ப விலையாக 150 மில்லியன் டாலர் என குறிப்பிட்டது. இதுவரை ஏலத்தில் வைக்கப்பட்டுள்ள ஓவியங்களில் ஆரம்ப விலையாக அதிக தொகை நிச்சயிக்கப்பட்ட ஓவியமும் இதுவே. பின்னர் நடந்த ஆவேசமான விவாதத்தில் குறித்த ஓவியத்தை பெயர் வெளிப்படுத்த விரும்பாத நபர் ஒருவர் 157 மில்லியன் டாலருக்கு வாங்கியுள்ளார்.

ஆனால் இதுவரை முறியடிக்கப்படாத சாதனையாக டாவின்சி ஓவியமான சல்வெட்டர் முண்டி( Salvator Mundi) உள்ளது. கடந்த ஆண்டு ஏலத்தில் விற்க ப்பட்ட இந்த ஓவியத்தின் மொத்த தொகை 450 மில்லியன் டாலர் ஆகும். பிரான்ஸ் தலைநகர் பாரிசில் நூ கூச்சே  (Sur Le Cote Gauche) என்ற நிர்வாண ஓவியத்தை பொதுமக்கள் பார்வைக்கு வைக்கவே பலத்த எதிர்ப்பு எழுந்தது குறிப்பிடத்தக்கது.


ரூ.11,499 விலையில் லெனோவா வைப் கே4 நோட் மர பதிப்பு ஸ்மார்ட்போன்

சீன தயாரிப்பு நிறுவனம் இதுவரை இந்தியாவில் 750,000 அலகுகள் விற்பனை செய்யப்பட்டன என்று தெரிவித்துள்ளது. மேலும் நிறுவனம், லெனோவா வைப் கே4 நோட் மர பதிப்பு ஸ்மார்ட்போனுடன் விர்ச்சுவல் ரியாலிட்டி தொழில்நுட்பத்துடன் கிடைக்கும். இந்த கைப்பேசி கருப்பு மற்றும் வெள்ளை வண்ணத்தில் கிடைக்கும். டூயல் சிம் ஆதரவு கொண்ட லெனோவா வைப் கே4 நோட் ஸ்மார்ட்போனில் Vibe UI அடிப்படையிலான ஆண்ட்ராய்டு 6.0 மார்ஷ்மெல்லோ இயங்குகிறது. லெனோவா வைப் கே4 நோட் ஸ்மார்ட்போனில் பாதுகாப்புக்காக கார்னிங் கொரில்லா கிளாஸ் 3, 401ppi பிக்சல் அடர்த்தி மற்றும் 1080x1920 பிக்சல்கள் தீர்மானம் கொண்ட 5.5 இன்ச் முழு ஹச்டி ஐபிஎஸ் டிஸ்ப்ளே இடம்பெறுகிறது. இந்த ஸ்மார்ட்போனில் 3ஜிபி DDR3 ரேம் உடன் இணைந்து 1.3GHz அக்டா கோர் மீடியாடெக் MT6753 ப்ராசசர் மூலம் இயக்கப்படுகிறது. இதில் மைக்ரோSD அட்டை வழியாக 128ஜிபி வரை விரிவாக்கக்கூடிய 16ஜிபி உள்ளடங்கிய சேமிப்பு உடன் வருகிறது. லெனோவா வைப் கே4 நோட் ஸ்மார்ட்போனில் PDAF ஆட்டோ ஃபோகஸ், f/2.2 அபெர்ச்சர் மற்றும் டூயல்-டோன் எல்இடி ஃபிளாஷ் கொண்ட 13 மெகாபிக்சல் பின்புற கேமரா மற்றும் 5 மெகாபிக்சல் முன் எதிர்கொள்ளும் கேமரா கொண்டுள்ளது. இந்த கைப்பேசியில் 3300mAh பேட்டரி திறன் மூலம் இயக்கப்படுகிறது. ஸ்மார்ட்போனின் இணைப்பு விருப்பங்களாக, Wi-Fi 802.11 b/g/n/ac, ஜிபிஎஸ்/ஏ-ஜிபிஎஸ், ஜிபிஆர்எஸ்/எட்ஜ், NFC, ப்ளூடூத் 4.0, 3ஜி, ஜிஎஸ்எம், FM ரேடியோ, 4ஜி எல்டிஇ மற்றும் மைக்ரோ-யூஎஸ்பி ஆகியவை வழங்குகிறது. இதில் 9.1-mm திக், 153.60x 76.5x9.1mm நடவடிக்கைகள் மற்றும் 158 கிராம் எடையுடையது. இது கருப்பு மற்றும் வெள்ளை வண்ண வகைகளில் கிடைக்கிறது.


கொரிய தீபகற்பத்தில் அதிகரிக்கும் போர் பதற்றம்

வட கொரியா கடற்பகுதிக்குள் நிறுத்தப்பட்டிருக்கும் அமெரிக்க போர்க் கப்பலுக்கு பாதுகாப்பு அளிக்கும் நோக்கில், ஜப்பான் தனது ராணுவத்தின் மிகப் பெரிய போர்க் கப்பலை அனுப்பியுள்ளது. இதற்கான உத்தரவினை ஜப்பான் பாதுகாப்பு அமைச்சர் தோமிமி இனாடா பிறப்பித்துள்ளார். 249 மீற்றர் நீளம் கொண்ட இஜூமா எனும் இந்த போர்க் கப்பலில் இருந்து 9 ஹெலிகாப்டர்களை இயக்க முடியும் என தெரிவிக்கப்பட்டுள்ளது.வட கொரியாவின் கடற்பகுதிக்குள் தற்போது நிறுத்தப் பட்டிருக்கும் அமெரிக்காவின் கார்ல் வின்சன் போர்க்கப்பலுக்கு பாதுகாப்பு அளிக்கவும், எரிபொருள்களை வழங்குவது உள்ளிட்ட உதவிகளை செய்ய வும் இந்த கப்பலை ஜப்பான் அனுப்பியுள்ளது. இரண்டாம் உலகப் போருக்குப் பிறகு, ஜப்பான் மேற்கொண்டிருக்கும் மிக முக்கிய ராணுவ நடவடிக்கையாக இது கருதப்படுகிறது. இரண்டாம் உலகப் போரின்போது தான் பயன்படுத்திய போர்க் கப்பலைப் போன்றது இது என ஜப்பான் தெரிவித்துள்ளது. ஐ.நா. தீர்மானத்துக்கு எதிராகவும், அமெரிக்கா, ஜப்பான் உள்ளிட்ட நாடுகளின் எச்சரிக்கையையும் மீறி வட கொரியா தொடர்ந்து ஏவுகணை சோதனைகளை நடத்தி வருகிறது. வட கொரியாவின் ராணுவ நடவடிக்கை, தங்கள் நாடுகளின் பாதுகாப்புக்கு மிகப்பெரிய அச்சுறுத்தல் என தென் கொரியாவும், ஜப்பானும் தொடர்ந்து அச்சம் வெளியிட்டு வருகின்றன. தொலைவில் உள்ள அமெரிக்காவைத் தாக்கும் வகையிலும், நீண்ட தூர ஏவுகணைகளை தயாரிக்கும் முனைப்பில் வட கொரியா ஈடுபட்டு வருகிறது. இதனால், அமெரிக்காவும் கவலை அடைந்துள்ளது. வட கொரியாவின் அணு ஆயுத உற்பத்தியைத் தடுக்கவும், நீண்ட தூர ஏவுகணைச் சோதனைகளை முறியடிக்கவும் திட்டமிட்டுள்ள அமெரிக்கா, வட கொரியா மீது ராணுவ நடவடிக்கை எடுக்க ஆயத்தமாகி வருகிறது. இதனால், கொரிய தீப கற்பத்தில் போர் பதற்றம் அதிகரித்துள்ளது.


மிஸ் இந்தியா 2018' பட்டம் வென்றார் சென்னை கல்லூரி மாணவி, உலக அழகி போட்டிக்கு தகுதி

சென்னை,

2018-ம் ஆண்டுக்கான இந்திய அழகி போட்டியின் இறுதிச் சுற்று நேற்றிரவு மும்பையில் நடைபெற்றது.30 பேர் கலந்துக்கொண்ட அழகி போட்டியில் வெற்றியாளர்களை கிரிக்கெட் வீரர் இர்பான் பதான் உள்ளிட்டோர் அடங்கிய குழு தேர்வு செய்தது. போட்டியில் சென்னையைச் சேர்ந்த 19 வயதான அனு கீர்த்தி வாஸ் இந்திய அழகியாக தேர்வு செய்யப்பட்டார்.

அவருக்கு 2017-ம் ஆண்டு இந்திய அழகி பட்டம் மற்றும் உலக அழகி பட்டத்தை வென்ற மனுஷி சில்லார் மகுடம் சூட்டினார். 2017 நவம்பரில் சீனாவில் நடைபெற்ற போட்டியில் இந்தியாவை சேர்ந்த மனுஷி சில்லார் 2017-ம் ஆண்டுக்கான உலக அழகியாக தேர்வு செய்யப்பட்டார்.

அனுகீர்த்தி வாஸ்  சென்னை லயோலா கல்லூரியில் பி.ஏ. பிரெஞ்ச் படித்து வருகிறார். 2018-ம் ஆண்டிற்கான இந்திய அழகியாக தேர்வுசெய்யப்பட்டதன் மூலம் உலக அழகி போட்டிக்கு தகுதிப்பெற்றார். நடிப்பிலும், மாடலிங்கிலும் ஆர்வம் உடைய அனு கீர்த்திவாஸ், இந்த ஆண்டு நடைபெறும் உலக அழகிப்போட்டியில் இந்தியாவின் சார்பில் பங்கேற்பார். போட்டியில் அரியானாவை சேர்ந்த மீனாட்சி சௌத்ரி, ஆந்திராவை சேர்ந்த ஷ்ரேயா ராவ் ஆகியோர் முறையே இரண்டாவது மற்றும் மூன்றாவது இடங்களை பிடித்தார்கள். அனு கீர்த்திவாஸ் ஒரு நடன கலைஞரும் மற்றும் தடகள வீரரும் ஆவார்.

இந்திய அழகி பட்டத்தை வென்று உலக அழகி போட்டிக்கு செல்லும் அனு கீர்த்திக்கு பல்வேறு தரப்பில் பாராட்டுக்கள் குவிந்து வருகிறது.


என் மகனுக்குப் பயந்து உதட்டைக் கடிக்கும் முத்தக் காட்சியில் நடிக்கவில்லை - சிபி

நான் பாகுபலி படத்தின் படபிடிப்பில் இருந்த போது சிபி என்னை தொடர்பு கொண்டு ஷணம் படத்தை பற்றி விசாரிக்கும்படி கூறினார். நான் பிரபாஸிடம் ஷணம் (தெலுங்கு) படத்தை பற்றி கேட்டேன். என்னிடம் அவர் “ஷணம்“ நல்ல படம் எதற்காக கேட்குக்றீங்க என்றார். அதற்கு நான் என் மகன் சிபிராஜ் இந்த படத்தின் மறுபதிப்பு உரிமையை வாங்கலாமா என்று கேட்கிறார் என்றேன்.

ஷணம் தரமான படம் கண்டிப்பாக வாங்கலாம் என்று  எனக்கு நம்பிக்கை கொடுத்தார். அதன் பின் தான் நாங்கள் இப்படத்தின் மறுபதிப்பு உரிமையை வாங்கி படத்தை ஆரம்பித்தோம். நான் சத்யா படத்தின் படபிடிப்பு துவங்கி பத்து நாள் கழித்து தான் ஷணம் படத்தை பார்த்தேன். படம் எனக்கு மிகவும் பிடித்திருந்தது. தற்போது மிகச்சிறந்த நடிகர் பட்டாளத்துடன் சத்யா திரைப்படம் நன்றாக வந்துள்ளது. சத்யா என்ற “கமல்ஹாசன்“ அவர்கள் படத்தின் தலைப்பு இது. அந்த தலைப்புக்கு பெருமை சேர்க்கும் படமாக சத்யா இருக்கும் என்றார் சத்யராஜ்.

எனது மகனுக்குப் பயந்து இப்போது உதட்டைக் கடிக்கும் முத்தக் காட்சியில் நடிக்கவில்லை. ஆனால் வருங்காலத்தில் கண்டிப்பாக உதட்டைக் கடிக்கும் முத்தக் காட்சிகளில் நடிப்பேன் என்று நடிகர் சிபிராஜ் கூறினார். தெலுங்கில் வெளியான சனம் திரைப்படத்தை நான் முதலில் திரையரங்கில் பார்த்தேன். சனம் எனக்கு மிகவும் பிடித்திருந்தது. என்னுடைய அம்மாவும், தங்கையும் படத்தை பார்த்தனர் அவர்களுக்கும் படம் மிகவும் பிடித்திருந்தது. அனை வரும் கலந்து பேசி சனம் படத்தின் தமிழ் மறுபதிப்பு உரிமையை வாங்கலாம் என்று முடிவு செய்து வாங்கினோம்.

நான் சனம் திரைப்படத்தின் தமிழ் மறுபதிப்பு உரிமையை வாங்கியுள்ளேன் என்பதை ட்விட்டரில் அறிவித்தேன். இதை அறிந்த என் நண்பரான நடிகர் விஜய் ஆண்டனி என்னை தொலைபேசியின் மூலம் தொடர்பு கொண்டு வாழ்த்துக்கள் தெரிவித்தார். படத்துக்கு டைரக்டர் பிக்ஸ் பண்ணியாச்சா என்று கேட்டார். இல்லை இன்னும் முடிவு பண்ணவில்லை பார்த்துக்கொண்டு இருக்கிறோம் என்றேன். அப்போது அவர் நடித்துக் கொண்டிருந்த சைத்தான் திரைப்படத்தின் இயக்குநர் பிரதீப் கிருஷ்ணமூர்த்தியை பற்றி என்னிடம் கூறினார்.

அதன் பின் நான் பிரதீப்பை சந்தித்து பேசினேன். நாங்கள் முதல் முறை பேசும் போது படத்தை பற்றி அதிகம் பேசவில்லை. தமிழை பற்றியும் அதன் வரலாறு பற்றியும் தான் அதிகம் பேசினோம். பிரதீப் ஏன் படத்தை பற்றி கதையை பற்றி அதிகம் எண்ணிடம் பேசவில்லை என்று அடுத்த நாள் நான் அவரிடம் கேட்டபோது, நான் உங்கள் உடல் அமைப்பை பார்த்துக் கொண்டு கொண்டிருந்தேன். உங்களை படத்தில் எப்படி கையாளுவது என்று எனக்கு தெரியவேண்டும் அல்லவா என்று கூறினார்.

படம் ஆரம்பிக்கும் போது என்னை புதுவிதமாக காட்டவேண்டும் என்று கூறினார். சொன்னது போல என்னை நிஜமாகவே வேறமாதிரி காட்டியுள்ளார். படத்தில் என்னோடு ரம்யா நம்பீசன் கதாநாயகியாக நடித்துள்ளார். இதுதவிர சதீஷ், வரலட்சுமி சரத்குமார் உள்ளிட்ட பலர் முக்கிய கதாபாத்திரத்தில் நடித்துள்ளார். சைமனின் இசையில் பாடல்கள் அனைத்தும் நன்றாக வந்துள்ளது. யவன்னா பாடல் அனைவரிடமும் நல்ல வரவேற்ப்பை பெற்றுள்ளது. என்னை மட்டுமல்ல படத்தில் நடித்த அனைவரையும் நன்றாக வேலைவாங்கினார் இயக்குநர் பிரதீப்.

ரம்யா நம்பீசன் அனுபவம் உள்ள நடிகை அவரை இப்படி தான் நீங்கள் நடிக்க வேண்டும் என்கிறாரே என்று நான் யோசிப்பேன். வரலட்சுமி சரத்குமாரிடம் இயக்குநர் இப்படி தான் நடிக்க வேண்டும் என்று கூறியதும் அவரை பார்த்து “போயா“ என்று கிண்டலாக கூறிவிட்டார். இப்படி விறுவிறுப்பாகவும், சந்தோஷமாகவும் சென்றது சத்யாவின் படபிடிப்பு. நீங்கள் கேட்பது போல் படபிடிப்பின் போது உதட்டைக் கடிக்கும் முத்த காட்சியில் நான் நடிக்க மாட்டேன் என்று கூறியது உண்மைதான்.

அதற்கு காரணம் என்னுடைய மகன் தீரன். அவன் இப்போது சிறுவன், என்னை முன் உதாரணமாக பார்க்கிறான். நான் எதை செய்தாலும் அதை அவன் திரும்ப செய்கிறான். நான் படத்தில் உதட்டைக் கடிக்கும் முத்தக் காட்சியில் நடிப்பதை பார்த்து. அதே போல் பள்ளிக்கு சென்று செய்துவிட்டால் பிரச்சனை நமக்கு தான். அதனால் இப்போது அதை போன்ற காட்சிகளில் நடிக்க வேண்டாம் என்று முடிவெடுத்துள்ளேன்.

நிச்சயம் எதிர்காலத்தில் உதட்டைக் கடிக்கும் முத்த காட்சியில் நடிப்பேன். கதை சொல்ல வரும் இயக்குநர்கள் அனைவரும் எனக்காக உதட்டைக் கடிக்கும் முத்தக் காட்சிகளை கதையிலிருந்து நீக்கிவிட வேண்டாம். உலகநாயகன் கமல்ஹாசன் அவர்களின்  "சத்யா“ படத்தின் தலைப்பை அவரிடம் கேட்டு முறைப்படி வாங்கி இந்த படத்துக்கு வைத்துள்ளோம். கதையில் கதாநாயகனின் பெயர் சத்யா என்பதால் அதையே படத்தின் தலைப்பாக வைத்து விட்டோம். இந்த தலைப்பை வாங்கி தந்த சினிமா மக்கள் தொடர்பாளர் ஜான்சன் சாருக்கு நன்றி என்றார் சிபிராஜ்.

செய்தியாளர் சந்திப்பில் நடிகர் ஆனந்த்ராஜ் பேசும்போது, "இந்த தலைமுறை நடிகர்கள் அனைவரும் தங்களுடைய மூத்த நடிகர்களை மதிக்கும் பண்பை கடைபிடிக்க வேண்டும் என்பது என்னுடைய ஆசை. பெரியவர்களை மதித்தாலே அவர்கள் அடுத்த கட்டத்துக்கு நிச்சயம் செல்வார்கள். சத்யா படத்தில் நான் நடித்திருக்கும் கதாபாத்திரத்தில் நான் இல்லாவிட்டால் அதில் சத்யராஜ் அண்ணன் தான் நடித்திருக்க முடியும். சத்யாராஜ் அண்ணன் இன்னும் பல ஆண்டு காலம் நன்றாக வாழவேண்டும். அனைவரையும் மதிக்கும் சிபிராஜ் அடுத்தக்கட்டத்துக்கு செல்வார் என்றார் ஆனந்த்ராஜ்.

நாயகி ரம்யா நம்பீசன் பேசியது. மிகவும் ஒழுக்கமான நேர்மையான சத்யா படத்தின் குழுவுடன் பணியாற்றியது எனக்கு மகிழ்ச்சி. சத்யாவில் ஒவ்வொரு நிமிடமும் இனிமையான திருப்பங்கள் என்று பரபரப்பாக இருக்கப்போகிறது என்றார் ரம்யா நம்பீசன்.


நாளை எ.ஏ.சி.சி விசாரணை- நான் வஞ்சகன் அல்ல

பெக்கான்,

நாம் மக்களின் பணத்தை  களவாடவில்லை. நான் திருடனும் இல்லை, வஞ்சகனும் இல்லை என்பது இந்தத் தொகுதி மக்களுக்கு தெரியும். என்னை உங்க ளுக்கு நன்றாகத் தெரியும். 42 ஆண்டுகள் நான் உங்களுக்கு சேவை செய்துள்ளேன் என்று நேற்று பெக்கானில் தமது ஆதரவாளர்கள் மத்தியில் நஜீப் கூறினார். நாளை செவ்வாய்க்கிழமை மலேசிய ஊழல்தடுப்பு ஆணையத்தின் விசாரணைக்கு நஜீப் அழைக்கப்பட்டுள்ள வேளையில் பெக்கான் மக்களை சந்திக்க அவர் வந்திருப்பது பல ஆரூடங்களை எழுப்பியுள்ளது.

Read More: Malaysia Nanban Tamil Daily on 21.5.2018


மண்வாரி இயந்திரம் கவிழ்ந்து ஓட்டுநர் சூரியவர்மன் பலி.

(பி.எம்.குணா) பத்தாங் பெர்ஜுந்தை,

சேற்றில் சிக்கிக் கொண்ட  டிராக்டரை இழுத்து  கரை சேர்த்தப் பின்னர் தனது மண்வாரி இயந்திரத்தில் திரும்பிக் கொண்டு இருந்த  இந்திய இளைஞர் ஒரு வர், எதிர்பாராத விதமாக அந்த மண்வாரி இயந்திரம் குடை சாய்ந்ததில் இயந்திரத்தின் அடியில் சிக்கி மரணமுற்றார். இத்துயரச் சம்பவம் இங்கு சுங்கைத் திங்கி தோட்டத்தில் நண்பகல்  ஒரு மணியளவில் நிகழ்ந்தது. சூரியவர்மன்  த/பெ  சுந்தரலிங்கம் (வயது 26)  என்ற இளைஞரே  இச்சம்பவத்தில் மாண்டார் என்று அடையாளம் கூறப்பட்டது.

Read More: Malaysia Nanban Tamil Daily on 12.10.2018


இளவரசரரை கொல்ல முயன்றவர் கைது

இங்கிலாந்து இளவரசர் வில்லியம்ஸின் மகனான நான்கு வயது ஜார்ஜ்ஜை கடந்த மாதம் தென் மேற்கு லண்டனில் உள்ள பள்ளியில் சேர்த்தனர். இந்நிலையில், இளவரசர் ஜார்ஜ்ஜை ஐ.எஸ்.ஐ.எஸ் தீவிரவாதிகள் கொல்ல சதி திட்டம் தீட்டப்பட்டதாக அந்நாட்டு உளவுத்துறைக்கு செய்திகள் வந்தது. இதையடுத்து, சதி திட்டம் தீட்டிய உஸ்னைன் ரஷீத் என்பவரை காவலர்கள் கைது செய்துள்ளனர்.

இவர் இங்கிலாந்தின் லங்காஷைரில் உள்ள நெல்சன் பகுதியைச் சேர்ந்தவர். கடந்த அக்டோபர் மாதம் இளவரசர் ஜார்ஜை கொல்ல தன் குழுவினருடன் சாட்டிங் செய்துள்ளார். பின்னர், அதை கண்டுபிடித்த உளவுத்துறை. ஜார்ஜுக்கு பாதுகாப்பை கூட்டியது.

இதனை தொடர்ந்து போலீசார் ரஷீத்தை கைது செய்து நீதிமன்றத்தில் ஒப்படைத்தனர்.  தீவிரவாத நடவடிக்கைகளுக்கு தயார் செய்வது மற்றும் தீவிர வாதத்தினை ஊக்குவிப்பது ஆகிய குற்றச்சாட்டுகளின் கீழ் ரஷீத்திற்கு ஆயுள் தண்டனை விதிக்கப்பட்டுள்ளது. மேலும் காவலர்களின் விசாரணையில், அவர் சிரியாவுக்கு சென்று ஐ.எஸ்.ஐ.எஸ் தீவிரவாதிகளுக்கு ஆதரவாக போரிட இருந்ததாக கூறப்படுகிறது.


கால்களை இழந்து தவிக்கும் பிரபகரனுக்கு உதவுங்கள்

(பார்த்திபன் நாகராஜன்)

கோலாலம்பூர்,

உடல் நலக்குறைவால் பாதிக் கப்பட்ட மனைவி, மகளுடன் கால்களை இழந்த பிரபாகரன் பல இன்னல்களை சந்தித்து வருகிறார்.ஸ்தாப்பாக் பிபிஆர் குடியிருப்புப் பகுதியில் வசித்து வரும் பிரபாகரன் (வயது 44) டாக்சி ஓட்டுநராக பணி புரிந்து வந்தார். இவருக்கு 4 பிள்ளைகள்.இதில் மூத்த மகள் வைதீஸ்வரி (வயது 20) மூன்று வயதில் இருந்து உடல், மன வளர்ச்சி யின்மையால் பாதிக்கப்பட்டுள்ளார்.

எவ்வளவு பிரச்சினை வந்தாலும் இப்பிள்ளையை நாமே பாதுகாப்போம் என முடிவு செய்து பிரபாகரன் வைதீஸ்வரிக்கு தேவையான அனைத்தையும் செய்து கொடுத்து வந்துள்ளார்.இவரின் மனைவி நவமணி அண்மைய காலமாக தைராயிடு புற்றுநோயால் பாதிக்கப்பட்டு சிகிச்சை பெற்று வருகிறார். இவர்களை காக்க வேண்டிய சூழ்நிலையில் சர்க்கரை நோய் காரணமாக பிரபாகரனின் ஒரு கால் துண்டிக்கப்பட்டது. கால் துண்டிக்கப்பட்ட அடுத்த ஓராண்டில் இன்னொரு காலையும் துண்டிக்க வேண்டும் என்று மருத்துவர்கள் கூறிவிட்டனர்.

இப்படி துன்பத்திற்கு மேல் துன்பத்தை சந்தித்த பிரபாகரன் உதவிகள் கிடைக்கும் என தேடித் சென்ற இடங்களில் எல்லாம் ஏமாற்றமே கிடைத்துள்ளது. எதிர்பார்த்த உதவிகள் கிடைக் காமல், கிடைத்த உதவிகளை பெற்றுக் கொண்டு வீடு திரும்பிய பிரபாகரன் வேதனை தாங்க முடியாமல் சமூக வலைத் தளங் களில் தனது துயரங்களை பதிவேற்றம் செய்துள்ளார்.

குறிப்பாக கால்களை இழந்தாலும் பரவாயில்லை. செயற்கை கால்களை பொருத்தி என் குடும்பத்தை காப்பாற்றி விடுவேன் என்று பிரபாகரன் அப்பதிவேற்றத்தில் குறிப்பிட்டுள்ளார்.பிரபாகரன் எதிர்நோக்கி வரும் சிரமங்களுக்கு உத வும் வகையில் ஷாடோபேக்ஸ் மோட் டார் கிளப்பினர், மாசல் ரைடர்ஸ், அதிவேக மோட்டார் சைக்கிளோட்டிகள் ஆகியோர் 5,310 வெள்ளியை நன் கொடையாக கொடுத்து உதவி செய்தனர்.

ஷாடோபேக்ஸ் கிளப்பின் தலைவர் டத்தோ ஆனந்த், செயலாளர் குமார், ஜோன், நெல்சன், சேது ஆகியோர் பிர பாகரனை சந்தித்து நன்கொடையை வழங்கினர். பேரங்காடியில் வேலை செய்து வரும் மனைவி நவமணி யின் வருமானத்தில் தான் பிரபாகரன் குடும்ப செலவுகளை ஈடுகட்டி வருகிறார். இருந்த போதிலும் வீட்டுக்கான வாடகை கூட ஒரு வருடத்திற்கு செலுத்தவில்லை.

ஆகவே சிரமத்தில் வாழும் பிரபாகரனுக்கு உதவ பொதுமக்கள் முன்வர வேண்டும் என்று டத்தோ ஆனந்த் கேட்டுக் கொண்டார். தொடர்புக்கு பிரபாகரன் 017-2188739.


ஆப்கானிஸ்தான் குண்டு வெடிப்பில் பலியானோர் எண்ணிக்கை 80 ஆக உயர்வு

காபூல், இந்நிலையில் ஆப்கானிஸ்தான் தலைநகர் காபூலில், அண்டை நாட்டு தூதரகங்கள் அமைந்துள்ள பாதுகாப்பு அதிகம் உள்ள பகுதியில் இன்று காலை சக்தி வாய்ந்த குண்டு வெடிப்பு நிகழ்த்தப்பட்டுள்ளது. இந்த குண்டு வெடிப்பு இந்திய தூதரகத்தின் அருகில் நிகழ்ந்துள்ளதாக கூறப்படுகிறது. இந்த குண்டு வெடிப் பில், இந்திய தூதரக கட்டிடம் சேதமடைந்துள்ளதாகவும், ஆனால் தூதரகத்திற்குள் இருந்த அனைவரும் பாதுகாப்பாக இருப்பதாக தெரிவிக்கப்பட் டுள்ளது. இத்தாக்குதல் நடைபெற்றுள்ள பகுதியில் தான் ஜனாதிபதி மாளிகை மற்றும் வெளிநாட்டு தூதர்களின் வீடுகளும், உள்ளன. இதனால் அங்கிருந்த வீடு களின் ஜன்னல்கள் மற்றும் கதவுகள் நொறுங்கி சேதம் அடைந்தன. இந்த கோர தாக்குதலில் பலியானவர்களின் எண்ணிக்கை 50 என முதல்கட்ட தகவல்கள் தெரிவித்தன. இந்நிலையில், தற்போதைய நிலைப்படி பலி யானவர்களின் என்ணிக்கை 80 ஆக அதிகரித்திருக்கலாம் என அந்நாட்டின் சுகாதாரத்துறை செய்தி தொடர்பாளர் தெரிவித்துள்ளார். குண்டு வெடித்த பகுதி முழுவதும் ரோடுகள் மூடப்பட்டன. ஏராளமான கார்கள் ஆங்காங்கே நிறுத்தப்பட்டுள்ளன. காயம் அடைந்தவர்கள் 300-க்கும் மேற்பட்டவர்கள் மீட் கப்பட்டு மருத்துவமனையில் சிகிச்சைக்காக அனுமதிக்கப்பட்டனர். இத்தாக்குதலுக்கு எந்த பயங்கரவாத இயக்கமும் பொறுப்பேற்கவில்லை.


விபத்தில் மாணவர் பலி!

கோலாலம்பூர் - ஈப்போ நெடுஞ்சாலை, சுல்தான் அஸ்லான் ஷா பயிற்சிக்கல்லூரி அருகே நேற்று நிகழ்ந்த ஒரு சாலை விபத்தில் 15 வயது மாணவரான நூர் அஸ்லான் இஸ்மாயில் உயிரிழந்தார்.பள்ளிக்கூடம் முடிந்து வீடு திரும்பிக் கொண்டிருக்கையில் அவர் ஓட்டிய மோட்டார் சைக்கிள் கட்டுப்பாட்டை இழந்து, சாலைத் தடுப்பில் மோதியதாக போலீசார் கூறினர். தலை, உடலில் ஏற்பட்ட கடுமையான காயங்களின் விளைவாக சம்பவ இடத் திலேயே அவர் மரணமடைந்தார்.


பெயரை மாற்றி களமிறங்கும் காங்கிரஸ் திமுக கூட்டணி; புதிய பெயர் அறிவிப்பு...

நாடாளுமன்ற தேர்தல் நெருங்கி வரும் வேளையில் அனைத்து கட்சிகளும் தேர்தல் பணிகள் மற்றும் கூட்டணி அமைப்பது உள்ளிட்ட வேளைகளில் தீவிரம் காட்டி வருகின்றன. ஆளும் பாஜக நேற்று தமிழகத்தில் அதன் கூட்டணியை உறுதி செய்தது. அதிமுக, பாமக, புதிய தமிழகம் ஆகிய காட்சிகள் கூட்டணியில் இடம்பெற்றுள்ளன. மேலும் தேமுதிக கட்சியுடனும் பேச்சுவார்த்தை நடைபெற்று வருகிறது.

மேலும் காங்கிரஸ், திமுக தொகுதி பங்கீடு குறித்து பேச்சுவார்த்தை நடத்தி வருகின்றன. இந்நிலையில் காங்கிரஸ், திமுக கட்சிகள் தங்கள் கூட்டணியின் பெயரை மாற்றவுள்ளதாக அறிவித்துள்ளது. ஐக்கிய முற்போக்கு கூட்டணி என்ற தற்போதைய பெயரை மக்கள் முற்போக்கு கூட்டணி என்று மாற்றவுள்ளதாக அறிவிக்கப்பட்டுள்ளது.

வரும் 26 ஆம் தேதி நடைபெறும் கூட்டத்தில் இந்த பெயர் மாற்றப்பட வாய்ப்பு உள்ளதாகவும் கூறப்பட்டுள்ளது.


அன்வாரை நான் நம்பியே ஆக வேண்டும்: மகாதீர்

பெட்டாலிங்ஜெயா,

அடுத்த பிரதமர் யார் என்பது தொடர்பில் பக்காத்தான் ஹராப்பானால் இணக்கம் காணப்பட்டிருக்கும் திட்டத்தில் டத்தோஸ்ரீ அன்வார் இப்ராஹிம் பற்றிய எனது தனிப்பட்ட கருத்துகள் குறுக்கே வரா என்று துன் டாக்டர் மகாதீர் முகமட் கூறினார். தான் இப்போது வகிக்கும் பிரதமர் பதவியை இறுதியில் விட்டுச் செல்லத்தான் வேண்டும் என்று டாக்டர் மகாதீர் சிஎன்என்னிடம் தெரிவித்தார். ‘நான் விரும்புகி றேனோ இல்லையோ, அவரை நான் நம்ப வேண்டும். எப்போதும் நான் இங்கே இருக்க முடியாது‘ என்று அவர் கூறினார்.

Read More: Malaysia Nanban Tamil Daily on 27.2.2018


செந்தில்பாலாஜி கட்சி தாவலுக்கு திருக்குறள் சொன்ன எடப்பாடி பழனிசாமி!!

சேலம் மாவட்டம் வீரகனூரில் செய்தியாளர்களை சந்தித்த முதல்வர் எடப்பாடி பழனிசாமி பேசுகையில், திமுக ஆட்சியில் எப்படி டெண்டர் அறிவிக்கப்ப ட்டதோ அதே முறைப்படி திறந்தவெளி டெண்டர்தான் தற்போதும் விடப்படுகிறது. முறைகேடு நடக்கவே வாய்ப்பில்லை. ஆனால் தற்போது ஊழல் என கூறுவது இந்த ஆட்சிக்கு களங்கம் ஏற்படுத்த வேண்டும் என கருதி பொய் பிரச்சாரம் செய்து வருகிது திமுக என்றார்.

செந்தில் பாலாஜி கட்சி தாவல் பற்றிய கேள்விக்கு, வேடிக்கையாக இருக்கிறது, ஏனெனில் அவர் முதலில் திமுகவில் இருந்தார். அதன்பின் அதிமுகவில் இணைந்து பலன் அனுபவித்தார். அதிமுகவால்தான் நாட்டிற்கு அடையாளம் காட்டப்பட்டார்.

இந்த காட்சியில்தான் அவருக்கு எம்எல்ஏ சீட்டு கிடைத்து. பின்னர் அமைச்சர் எனும் உயர்பதவிக்கும் வந்தார்.  நன்றி மறப்பது நன்றன்று நன்றல்லது அன்றே மறப்பது நன்று என ஈராயிரம் ஆண்டுகளுக்கு முன்பே திருவள்ளுவர் பாலாஜிக்காக சொல்லிவிட்டு சென்றுள்ளார் என்றார்.


பிளஸ் நிறுவனத்தின் அலட்சியம்.

(காஜாங்) கடந்த ஏப்ரல் மாதம் 26ஆம் தேதி முதல் வடக்கு தெற்கு விரைவுச்சாலை நடத்துநர்களான பிளஸ் நிறுவனத்தார் தங்களது எல்லா டோல் சாவடிகளிலும் கட்டண வசூலிப்பை மின்னியல் முறைக்கு மாற்றி அனைத்து வாகனமோட்டிகளும் ரொக்கப் பணம் செலுத்தாமல் டச் என் கோ அட்டை களையும் ஸ்மார்ட் டெக் கருவிகளையும் பயன்படுத்தி கட் டணம் செலுத்த ஏற்பாடு செய்தது அது நடைமுறைக்கு வந்துள்ளது. மின்னியல் அட்டைகளை பயன்படுத்துவதன் மூலம் டோல் சாவடிகளில் நெரிசலை குறைக்க முடியும் என்ற காரணத்தாலும் வாகனமோட்டிகள் விரை வாக தங்களது இலக்குகளை அடைய முடியும் என்ற காரணத்தாலும் அந்த நிறுவனத்தார் முன்கூட் டியே பணம் வசூலிக்கும் நடை முறையை அமல் படுத்தி யுள்ளனர். மின்னியல் வசூலிப்பு முறையை அமல்படுத்தியும் நாட்டின் பிரதான டோல் சாவ டிகளில் இன்னமும் வாகன நெரிசல் ஏற்பட்டு வருவது வேடிக்கையாக உள்ளது. இதற்கு பிளஸ் நிறுவனத்தின் அலட்சிய போக்கும் ஒரு காரணமாக உள்ளது. உதாரணத்திற்கு நேற்று காலையில் ஜாலான் டூத்தா டோல் சாவ டியில் உள்ள நான்கு ஸ்மார்ட் டெக் தடத்தில் இரண்டு மட்டுமே செயல்படுவதை காண முடிந்தது. நான்கையும் அந்நிறுவனத்தார் திறந்து விட்டிருந்தால் வாகனங்கள் விரைவாக செல்ல வழிவகுத்திருக்கும். ஆனால் அதற்கு மாறாக இரண்டு தடங்கள் மட்டுமே செயல்பட்டு வருவதை காண முடிந்தது. அந்த இரண்டிலும் அவ்வப்போது ஸ்மார்ட் டெக் சரிவர வேலை செய்யாமல் எல்லா வாகனங்களும் ஒரு தடத்தை மட்டுமே உபயோகிக்கத் தொடங்கியது கடும் நெரிசலை ஏற்படுத்தியது என இந்த நெரிசலில் சிக்கிக் கொண்ட அனித்தா என்ற வாகன மோட்டி தமது அதிருப்தியை தெரிவித்தார். பிளஸ் நிறுவனம் இன்னும் கூடுதல் விவேகத்துடன் நடந்து கொள்ள வேண்டும் என அவர் கேட்டுக் கொண்டார். இதே காரணத்தினை செல்வி என்ற வாகனமோட்டியும் வலியுறுத்தினார்.


அமெரிக்க உள்துறை அமைச்சர்  திடீர் ராஜினாமா!

வாஷிங்டன்,

அமெரிக்க உள்நாட்டு பாதுகாப்புத்துறை அமைச்சர் கிர்ஸ்ட்ஜென் நீல்சென் திடீரென தனது பதவியை ராஜினாமா செய்தார். அமெரிக்க உள்நாட்டு பாதுகாப்புத்துறை அமைச்சராக பதவி வகித்து வந்தவர் கிர்ஸ்ட்ஜென் நீல்சென்.மெக்சிகோ எல்லையில் சுவர் எழுப்பும் விவகாரம், குடும்பமாக வரும் அகதிகளை பிரித்து தனித்தனியாக காவல் மையங்களில் அடைப்பது உள்ளிட்ட டிரம்ப்பின் சர்ச்சைக்குரிய திட்டங்களை இவர் அமல்படுத்தி உள்ளார்.

இவர் டிரம்ப்பின் விசுவாசியாக இருந்தபோதிலும், அகதிகள் விவகாரத்தில் போதியளவு கடுமை காட்டவில்லை என கிர்ஸ்ட்ஜென் நீல்சென் மீது டிரம்ப் அவ்வப்போது அதிருப்தி தெரிவித்து வந்தார். இந்த நிலையில், கிர்ஸ்ட்ஜென் நீல்சென் நேற்று முன்தினம் திடீரென தனது பதவியை ராஜினாமா செய்தார். இதற்கான காரணம் எதையும் குறிப்பிடாத கிர்ஸ்ட்ஜென் நீல்சென்  பதவியை துறக்க இதுதான் சரியான தருணம்  என தனது டுவிட்டர் பக்கத்தில் தெரிவித்தார்.

கிர்ஸ்ட்ஜென் நீல்சென் ராஜினாமாவை ஏற்றுக்கொண்ட டிரம்ப், தற்காலிக உள்துறை மந்திரியாக சுங்க, எல்லை பாதுகாப்பு கமிஷ னர் கெவின் மெக்லீயன் பொறுப்பு வகிப்பார் என கூறினார்.


நியாயமான இழப்பீடு இல்லை. பத்து கவான் முன்னாள் பாட்டாளிகள் ஏமாற்றம்.

பினாங்கு,

தைக்கோ பிளாண் டேஷன் நிறுவனத்திற்கு சொந்தமான பத்து கவான் தோட்டத்திற்காக உயிரை பணயம் வைத்து மாடாய் உழைத் தோம். காடு, மலைகள், மழை, வெயில் என்று பாராமல் பாம்பு, பூராண்கள் கடிகளுக்கு இடையில் எங்கள் உழைப்பை வழங்கினோம். ஆனால், எங்களுக்கு சேர வேண்டிய நியாய மான இழப்பீட்டை  வழங்காமல், எங்கள் நிலையைப் பற்றி கொஞ்சமும் யோசிக்காமல்  எங்களை  கைவிட்டு விட்டார்கள் என்று தோட்டத்தின்   முன்னாள் பாட்டாளிகள் குமுறுகின்றனர்.

Read More: Malaysia Nanban Tamil Daily on 5.3.2018


1எம்டிபி விவகாரம். ஆழமாக ஆராய போலீசுக்கு உத்தரவு

கோலாலம்பூர், 1எம்டிபி விவகாரம் குறித்து மேலும் ஆழமாக விசாரிக்கும்படி சட்டத்துறை தலைவர் அலுவலகம் போலீசுக்கு பணித்திருப்பதாக போலீஸ் படைத் தலைவர் டான்ஸ்ரீ காலிட் அபு பக்கார் தெரிவித்துள்ளார். இதை நான் முன்பே கூறியிருக்கிறேன். இன்னும் சில விவகாரம் குறித்து விசாரணை செய்யும்படி சட்டத் துறை தலைவர் எங்களுக்கு உத்தரவிட்டிருக்கிறார். நாங்களும் விசாரணை நடத்திக்கொண்டிருக்கிறோம் என்று அவர் சொன்னார். புக்கிட் அமான் போலீஸ் தலைமையகத்தில் நடைபெற்ற ஹரிராயா விருந்து உபசரிப்பின் போது அவர் நிருபர்களிடம் இவ்வாறு தெரிவித்தார்.


காலியாகின்றன மஇகாவின் 4 செனட்டர் பதவிகள்.

கோலாலம்பூர், மஇகாவிடம் உள்ள 6 செனட்டர் பதவிகளில் மூவரின் பதவிகள் விரைவில் காலியாகவிருக்கின்றன. ஒரு பதவி கடந்த மாதத்துடன் காலியாகி விட்டது. இந்நிலையில் அந்த 4 செனட்டர் பதவிகளும் உடனடியாக நிரப்பப்படுமா? அல்லது வரும் 14 ஆவது பொதுத் தேர்தலுக்குப் பிறகு நிரப்பப்படுமா? என்ற கேள்வி மஇகா வட்டாரத்தில் தற்போது எழுந்துள்ளது. பெட்டாலிங் ஜெயா செலாத்தான் மஇகா தொகுதித் தலைவராக இருந்த வி. சுப்பிரமணியம் என்ற பாராட் மணியம் (வயது 63), அதேதொகுதியில் மஇகா தலைவியாக இருந்த ஏ. சிவபாக்கியம் பெருமாள் ( வயது 58) மற்றும் மஇகா உதவித் தலைவரும் கெடா மாநில மஇகா தொடர்புக்குழுத் தலைவருமான டத்தோ ஜஸ்பால் சிங் (வயது 55) ஆகியோர் வகித்து வரும் மேலவை உறுப்பினருக்கான செனட்டர் பதவி காலியாகவிருக்கிறது. பகாங் மாநில மஇகா தலைவர் டத்தோ இரா. குணசேகரன் வகித்து வந்த ஒரு தவணைக்கான செனட்டர் பதவி காலம் கடந்த ஜூன் 23 ஆம் தேதியுடன் முடிவடைந்தது.இதில் இரண்டு தவணைக் காலம் செனட்டர் பதவியை வகித்து வரும் பாராட் மணியம் மற்றும் சிவபாக்கியத்தின் பதவி காலம் வரும் 25-8-2017 ஆம் தேதியுடன் முடிவடைகிறது. இவர்கள் இருவரும் அப்போதைய மஇகா தேசியத் தலைவர் டத்தோஸ்ரீ பழனிவேலின் வலுவான சிபாரிசின் பேரில் ஏக காலத்தில் கடந்த 2011 ஆம் ஆண்டு ஆகஸ்ட் மாதம் முதல் முறையாக செனட்டர் பதவியை ஏற்றனர். அதன்பின்னர் மறுபடியும் அவ்விருவ ருக்கும் 25-8-2014 ஆம் தேதி இரண்டாவது தவணையாக செனட்டர் பதவியை வழங்கினார் டத்தோஸ்ரீ பழனி. இது மஇகா வட்டாரத்தில் மிகுந்த புகைச்சலையும் அதிருப்தியையும் ஏற்படுத்தியது. மஇகா சார்பாக செனட்டராக பதவி ஏற்பவர்கள், ஒரு தவணைக்கு மட்டுமே வாய்ப்பு வழங்கப்படும் என்று பழனி தலைமையில் நடைபெற்ற மஇகா மத்திய செயலவையில் 2011 ஆம் ஆண்டு முடிவு எடுக்கப்பட்டது. எனினும் ஒரே தொகுதியைச் சேர்ந்த பாராட் மணியத்திற்கும் சிவபாக்கியத்திற்கும் மறுபடியும் இரண்டாம் தவணையாக பதவி வழங்கப்பட்டது குறித்து அதிருப்தி அடைந்த பலர் குறிப்பாக அந்தப்பதவிக்கு குறிவைத்தவர்கள் பழனி மீது சீறிப்பாய்ந்தனர். ஒரு தவணைக் காலம் என்பது செனட்டராக பணியாற்றக்கூடியவர்களுக்கு போதுமான சேவைக்காலமாக இருக்க முடியாது. பிரதமர் டத்தோஸ்ரீ நஜீப்தான் அவர்கள் இருவரும் இரண்டாம் தவணையாக பதவியை தொடரும்படி கேட்டுக்கொண்டார் என்று மஇகா தலைவர்களை வாயடைக்கப் பார்த்தார். எனினும் இந்த செனட்டர் நியமன விவகாரம் உச்சமாக வெடித்து பழனி மீது நம்பிக்கை இழக்கும் அளவிற்கு தலைவர்களிடையே பெரும் போக்களமாகியது. டத்தோ ஜஸ்பால் சிங்கின் இரண்டாம் தவணைக்கான செனட்டர் பதவி காலம் வரும் 1-11-2017 ஆம் தேதி முடிவடைகிறது. அவர் கடந்த 2011 ஆம் ஆண்டு முதல் முறையாக செனட்டர் பதவியை ஏற்றார். பின்னர் 2-11-2014 இல் இரண்டாவது முறையாக செனட்டர் பதவி வழங்கப்பட்டது. ஒரு தவ ணைக்கு மேல் செனட்டர் பதவியை யாரும் வகிக்கக்கூடாது என்று மஇகாவின் மத்திய செயலவையின் முடிவு இன்னமும் அமலில் இருப்பதால் இந்த மூவருக்கும் மறுபடியும் செனட்டர் பதவியை நீட்டிக்க வாய்ப்பு இல்லை என்று மூத்தத் தலைவர் ஒருவர் கூறுகிறார். மஇகாவின் மேலும் மூன்று செனட்டர் பதவிகளில் ஒன்று தற்போது இரண்டாவது தவணையாக மேலவைத் தலைவர் பதவியை வகிக்கும் செனட்டர் டத்தோஸ்ரீ எஸ்.ஏ. விக்னேஸ்வரனுக்கு வழங்கப்பட்டுள்ளது. பகாங் குணசேகரன் செனட்டர் பதவி காலியாக கிடக்கிறது. இன்னொரு செனட்டர் பத வியானது, தற்போது பிரதமர் துறை துணை அமைச்சராக இருக்கும் கட்சியின் துணைத் தலைவர் டத்தோஸ்ரீ எஸ்.கே. தேவமணி வகித்து வருகிறார் என்று கூறப்படுகிறது. எனினும் தேவமணி வகித்து வரும் செனட்டர் பதவி, யாருடையது என்பது இன்னமும் தெளிவான நிலை இல்லை என்கின்றனர் கட்சியின் முன்னணி தலைவர் ஒருவர். காரணம், கடந்த 13 ஆவது பொதுத் தேர்தலில் சுங்கை சிப்புட் நாடாளுன்றத் தொகுதியில் போட்டியிட்டு தோல்விகண்ட தேவ மணி, கடந்த ஆண்டு முற்பகுதியில் நடைபெற்ற மஇகா தேர்தலில் கட்சியின் துணைத் தலைவராக தேர்ந்தெடுக்கப்பட்டதால் அவருக்கு ஒரு துணை அமைச்சர் பதவி வழங்கப்பட வேண்டும் என்று கட்சியின் நெருக்குதலின் காரணமாக அவருக்கு செனட்டர் பதவி வழங்கப்பட்டு, துணை அமைச்சர் பதவி வழங்கப்பட்டது. ஆனால், அவருக்கு வழங்கப்பட்ட செனட்டர் பதவி கோட்டாவானது பேரா மாநிலத்திற்கு சொந்தமானது என்று கூறப்படுகிறது. கடந்த பொதுத் தேர்தலில் பேராவில் தங்சோங் மாலிம் நாடாளுமன்றத்திற்கு உட்பட்ட பெஹ்ராங் சட்டமன்றத் தொகுதி மற்றும் சித்தியவான், பாசிர் பாஞ்சாங் சட்டமன்றத் தொகுதியை அம்னோவிற்கு விட்டுக்கொடுத்ததன் காரணமாக ஏற்கெனவே தேசிய முன்னணி உறுதி அளித்ததைப் போல் ஒரு செனட்டர் பதவியை மஇகாவிற்கு தந்துள்ளது. அதனைதான் தேவமணி வகிக்கிறார் என்று கூறப்படுகிறது. அந்த கூற்று உண்மையானால் மஇகாவின் வசம் மேலும் கூடுதலாக ஒரு செனட்டர் பதவி உள்ளன. பாராட் மணியம், சிவபாக்கியம், ஜஸ்பால் சிங், குணசேகரன் ஆகியோரின் பதவிகளுடன் சேர்த்தால் மஇகாவிற்கு 5 செனட்டர் பதவிகள் சுளையாக உள்ளன. அப்படி தேவமணி வகிக்கும் செனட்டர் பதவி மஇகாவிற்கு உடையது என்றால் இன்னும் 4 பதவிகள் உள்ளன. பழனி காலத்தில் நிறைய பேருக்கு செனட்டர் பதவிக்கு ஆசைகாட்டி அவர்கள் கடைசியில் அம்போவென்று கைவிடப்பட்டனர் என்பது ஒரு கருப்பு வர லாறாகும். அதேபோன்று இந்த ஐந்து செனட்டர் பதவிக்கும் நிறைய பேருக்கு ஆசைவார்த்தைகள் கூறப்பட்டுள்ளதாக கூறப்படுகிறது. பழனியைப் போல் இந்த விவகாரத்தை கையாளுவதில் டாக்டர் சுப்பிரமணியம் தடுமாற்றத்தை கொண்டு இருப்பாரா? அல்லது சாமர்த்தியாக முடிவு எடுப்பாரா? என்பது இன்னும் சில மாதங்களில் தெரிந்துவிடும் என்று மஇகாவின் முக்கியத் தலைவர்கள் கூறுகின்றனர்.


என்னை கொல்ல பார்க்கிறது அரசாங்கம் - முகிலன் குற்றச்சாட்டு!

சமூக செயற்பாட்டாளரும் இயற்கை வளங்களை பாதுகாக்க தொடர்ந்து போரடி வருபவருமான தோழர் முகிலன் கூடன்குளம் அணு உலைக்கு எதிராக போராட்டம் நடத்தியதாக கைது செய்யப்பட்டு 296 ஆட்களாக சிறையில் இருந்து வருகிறார்.

ஸ்டெர்லைட் போராட்டத்தில் கைது செய்யப்பட்டு பாளைங்கோட்டை சிறைக்கு வந்தவர்களிடம் போராட்டங்கள் குறித்து வழக்குகள் குறித்தும் விழிப்பு ணர்வை ஏற்படுத்தி மீண்டும் போராட தூண்டி வருகிறார் என்று பாளைங்கோட்டை சிறையில் இருந்து ஜூலை 1ந் தேதி அதிகாலை நிர்வாக கார ணங்களுக்காக என்ற பெயரில் மதுரை சிறையில் அடைக்கப்பட்டுள்ளார்.

மதுரை சிறையில் முகிலன் அடைக்கப்பட்டுள்ள வளாகத்திற்கு முன்பும் பின்பு மலக்குழிகள் உள்ளதாகவும் கொசுக்கள் அதிகமாக உள்ளது என்றும் கூறப்பட்டு வந்தது. இந்த நிலையில் கடந்த 3ந் தேதி தேதி கூடன்குளம் வழக்கு விசாரணைக்காக வள்ளியூர் நீதிமன்றம் அழைத்துச் செல்லப்பட்ட போது வழக்கம் போல நீதிபதி பிணையில் போக விருப்பமா என்று கேட்ட போது சொந்தப் பிணையில் விடுவித்தால் செல்ல தயார் என்று முகிலன் சொன்ன தால் அடுத்த வாய்தா 10 ந் தேதிக்கு ஒத்தி வைக்கப்பட்டது. இந்த நிலையில் நேற்று வள்ளியூர் நீதிமன்றத்தில் ஆஜர்படுத்தப்பட்டார். நீதிமன்றத்தில் இருந்து வெளியே வந்த முகிலன். என்னை கொல்ல அரசு திட்டமிட்டு உள்ளது என்று பகிரங்கமாக குற்றம்சாட்டி பேட்டி அளித்தார்.

லட்சக்கணக்கான கொசுக்கள் உற்பத்தியாகும் இடத்தில் என்னை அடைத்திருக்கிறார்கள். அரவக்குறிச்சியில் தேச துரோக வழக்கு போட்டிருக்கிறார்கள். அடுத்து தேசிய பாதுகாப்பு சட்டத்தில் கைது செய்ய திட்டமிட்டிருக்கிறார்கள். ம் என்றால் சிறை.. ஏன்? என்றால் துப்பாக்கிச் சூடு. இந்த அவலத்தை முறி யடிப்போம். 1990களில் ஜெ. 18 லட்சம் பேர் மீது வழக்கு போட்டார். அடுத்து 1996 ல் தோற்றார். அடுத்து 2002ல் பொடா என்றார் 2004 ல் பாராளுமன்றத் தேர்தலில் மண்ணை கவ்வினார்.

இப்போது பசுமை வழிச்சாலை, ஸ்டெர்லைட், ஹைட்ரோ கார்ப்பன், மீத்தேன், மணல் கொள்ளை, இயற்கை வளங்கள் திருட்டு என்று நாசகாரத் திட்டங்களை கொண்டு வந்து தமிழகத்தையும் தமிழினத்தையும் கருவறுக்கும் வேலையை செய்து வருகிறார்கள். தங்களுக்கு வருமானம் வந்தால் போதும் என்று பார்க்கும் அரசாங்கம் மக்களைப் பற்றி கவலைப்படவில்லை.
எங்களை விட்டுவிடுங்கள். ஆனால் 10 ஆண்டுகளாக மக்கள் போராடுகிறார்கள். அது அரசாங்கங்களின் காதுகளில் விழவில்லை. விரைவில் தமிழகம் மாற்றங்களை காணும். தமிழினத்தை கருவறுக்க முடியாது. ஆட்சியில் உள்ளவர்கள் அழிந்து போவார்கள் என்று சாபமிட்டார்.

மதுரை சிறையில் கொசுக்கடி, வளாக மாற்றம் பற்றி நீதிபதியிடம் கேட்டீர்களா என்ற கேள்விக்கு.. சுகாதாரமான இடத்திற்கு மாற்ற வேண்டும். மருத்துவ சிகிச்சை கொடுக்க வேண்டும் என்று மதுரை சிறை நிர்வாகத்திற்கு வள்ளியூர் நீதிபதி உத்தரவிட்டுள்ளார் என்றார். ஒவ்வொரு முறையும் முகிலனை நீதி மன்றத்திற்கு அழைத்து வரும் போது ஊடகங்களிடம் பேசிடாமல் வேகமாக தள்ளிக் கொண்டு செல்லும் போலீசார் நேற்று அவரை பேட்டி அளிக்க விட்டனர்.


ஜிமெயில் மின்னஞ்சல் சேவையில் ஓர் அதிரடி சலுகை!

பல இணைய நிறுவனங்களாலும் தரப்படும் மின்னஞ்சல் சேவைகளுள் முதன்மை வகிப்பது கூகுளில் ஜிமெயில் சேவையாகும். இதில் பல அம்சங்கள் உள்ளடக்கப்பட்டிருப்பதுடன் இலகுவானதும், விரைவானதுமாக இருப்பதே முன்னணியில் திகழ்வதற்கு காரணமாகும். இவ்வாறிருக்கையில் பயனர்களுக்கு பயன்தரக்கூடிய வகையில் மற்றுமொரு மாற்றம் ஜிமெயிலில் மேற்கொள் ளப்பட்டுள்ளது.அதாவது இதுவரை காலமும் மின்னஞ்சலில் இணைக்கப்படும் (Attachment) கோப்புக்களில் உச்ச பட்ச அளவு 25MB ஆக காணப்பட்டது.இந்த அளவிற்கு மேலான கோப்புக்கள் தரவேற்றப்படும்போது சுயமகவே அழிக்கப்பட்டு விடும். இதனால் பயனர்கள் அசௌகரியத்தை எதிர்நோக்கியிருந்தனர். ஆனால் இப்போது இந்த அளவு 50MB ஆக அதி கரிக்கப்பட்டுள்ளது.எனினும் இதனை விட அதிக அளவுள்ள கோப்புக்களை கூகுள் ட்ரைவ் ஊடாக பரிமாறிக் கொள்ள முடியும் என்பது குறிப்பிடத்தக்கது.ஜிமெயில் ஊடாக 10GB வரையிலான கோப்புக்களை அனுப்பலாம்.


புரோட்டோன் பங்குரிமை விற்பனை.

கோலாலம்பூர், தனது சிந்தனையில் உருவான நாட்டின் தேசிய கார் தயாரிப்பான புரோட்டோன் நிறுவனத்தின் 49.9 விழுக்காடு பங்குரிமை சீன நிறுவனத்திற்கு வலுக் கட்டாயமாக விற்பனை செய்யப்பட்டது வஞ்சகமான பழிவாங்கும் செயலே என்று முன்னாள் பிரதமர் துன் டாக்டர் மகாதீர் முகமட் தெரிவித்தார். தன் மானம் முக்கியமல்ல. தன்மானத்தைவிட பழிவாங்கும் செயலே முக்கியம் என்று துன் மகாதீர் குறிப்பிட்டார். இந்த விற்பனையானது ஒரு பழிவாங்கும் செயல்தான். இதைவிட வேறு எதுவும் சொல்ல முடியாது என்று அவர் குறிப்பிட்டார். சீனா, ஜியாங்கைச் சேர்ந்த கீலி ஹோல்டிங்ஸ் கம்பெனி லிமிடெட் நிறுவனத்திற்கு புரோட்டோன் பங்குரிமை 49.9 விழுக்காடு விற்பனை செய்யப்பட்டுள்ளது. அரசாங்கத்தால் புரோட்டோனுக்கு வழங்கப்பட்ட 150 கோடி வெள்ளி எளிய கடன், தமக்கு தெரிந்தவரையில் பிரச்சினையை எதிர்நோக்கியுள்ள அந்த நிறு வனத்திற்கு சென்றடைய வில்லை என்று துன் மகாதீர் குறிப்பிட்டார். கடந்த ஆண்டு புரோட்டோன் ஹோல்டிங்ஸ் பெர்ஹாட் செய்து கொண்ட அந்த எளிய கடன் விண்ணப்பத்தை சில நிபந்தனைகள் அடிப்படையில் அரசாங்கம் அங்கீகாரம் வழங்கியது. உபரி பாகங்களை விற்பனை செய்யும் வாடிக்கையாளர்களுக்கு கடனை செலுத்துவதற்காக தேசிய கார் உற்பத்தி நிறுவனத்திற்கு அரசாங்கம் உதவியது. அனைத்துலக அளவில் அந்த நிறுவனம் தனது வர்த்தகத்தை விரிவாக்கம் செய்யும் பொருட்டு இந்த கடன் வழங்கப்பட்டதாகவும் அவர் குறிப்பிட்டார்.


நயன்தாரா மீது அதிருப்தியில் அதர்வா!

’டிமாண்டி காலனி’ திரைப்பட இயக்குனர் அஜ ஞானமுத்து இயக்கத்தில் அதர்வா நடிக்கும் படத்தில் நடிகை நயன்தாரா முக்கிய கதாப்பாத்திரத்தில் நடிக்கவிருக்கிறார். இப்படத்தின் முதற்கட்ட பணிகள் நடைபெற்று வரும் நிலையில், இது நயன்தாராவின் படம் என்று அடையாளம் அறியப்படுவதாகவும், அதனால் நாயகன் அதர்வா அதிருப்தியில் இருப்பதாகவும் படக்குழுவுக்கு நெருங்கிய நண்பர்கள் வட்டாரம் தெரிவிக்கின்றன. மேலும், ’டிமாண்டி காலனி’ படம் பார்த்து பிடித்துப்போன காரணத்தால் நடிகர் அதர்வா, அஜ ஞானமுத்துவை அழைத்து கதைக் கேட்டு ஒகே செததாகவும் கூறப்படுகிறது. இந்நிலையில், தான் நடிக்கும் படத்தை நயன்தாராவின் படம் என்று பிரபலமாவதை அதர்வா விரும்பவில்லை என கூறப்படுகிறது. இப்படத்தில் நயன்தாரா விசாரணை அதிகாரி கதாப்பாத்திரத்தில் நடிக்கவிருக்கிறார். எனினும், படத்தின் நாயகியாக சமீபத்தில் ராஷி கண்ணா எனும் நடிகையை படக்குழுவினர் ஒப்பந்தம் செதனர். இப்படத்தின் பட்பபிடிப்புகள் வருகிற அக்டோபர் மாதம் முதல் துவங்கவிருப்பதாக தெரிவிக்கப்பட்டுள்ளது.


அயர்லாந்தின் பிரதமராக இந்திய வம்சாவளியைச் சேர்ந்தவர் தேர்வு

இந்திய வம்சாவளியைச் சேர்ந்த 38 வயதான லியோ வரத்கர், அயர்லாந்தின் இளம் பிரதமராக நேற்று தேர்வு செய்யப்பட்டார். அயர்லாந்தில், பைஃன் கேயல் கட்சியின் ஆட்சி நடைபெற்றுவருகிறது. அந்தக் கட்சியைச் சேர்ந்த என்டா கென்னி பிரதமராக இருந்தார். அவர், தனது பத வியை இந்த ஆண்டு தொடக்கத்தில் ராஜினாமாசெய்ததை அடுத்து, அங்கு நாடாளுமன்றத் தலைவருக்கான ஓட்டெடுப்பு நடைபெற்றது. இந்த ஓட்டெ டுப்பில், 57 பேரில் 50 பேரின் ஆதரவையும் 60 சதவிகித வாக்குகளையும் பெற்று, நாட்டின் 11-வது பிரதமராக லியோ வரத்கர் தேர்ந்தெடுக்கப்பட்டுள்ளார். விரைவில் அயர்லாந்தின் அடுத்த பிரதமராக பொறுப்பேற்க உள்ளார். மும்பையை பூர்விகமாகக் கொண்டவர், லியோ வரத்கரின் தந்தை அசோக் வரத்கர். மருத்துவரான இவர், 1960 ஆம் ஆண்டில் இங்கிலாந்தில் குடி யேறியவர். அவருக்கும் அயர்லாந்தின் நலத்துறை அமைச்சரான மிரியம் தம்பதிக்கும் மகனாகப் பிறந்தவரே லியோ வரத்கர். இவர் 1978 ஆம் ஆண்டில் டப் ளினில் பிறந்தார். 2003 ஆம் ஆண்டு மருத்துவப் படிப்பை முடித்து, மருத்துவராகப் பணியாற்றி வந்தார். கத்தோலிக்க மக்கள் அதிக அளவில் வாழும் நாடு களுள் ஒன்றான அயர்லாந்தின் முதல் ஓரினச் சேர்க்கை பிரதமருமாவார் வரத்கர்.


ஜாஹிட் ஹமிடி கைது. இன்று குற்றம் சாட்டப்படுவார்.

புத்ராஜெயா,

1எம்.டி.பி. பண மோசடி விவகாரம் மீதிலான விசாரணையை தீவிரப்படுத்தியுள்ள மலேசிய ஊழல் தடுப்பு ஆணையம் (எம்.ஏ.சி.சி.) அம்னோவின் நடப்பு தலைவர் டத்தோ ஸ்ரீ அகமட் ஜாஹிட் ஹமிடியை நேற்று கைது செய்த அதே சமயம், கட்சியின் முன்னாள் தலைவரான டத்தோ ஸ்ரீ நஜீப் துன் ரசாக் எம்.ஏ.சி.சி.யால் நான்கு மணி நேரம் விசாரிக்கப்பட்டார்.

Read More: Malasyia Nanban Tamil Daily on 19.10.2018


சாலையோரத்தில் இருந்த குழிக்குள் காரோடு விழுந்தார் தமயந்தி!

சாலையோரத்தில் கழிவு நீர் செல்லும் மதகுவை இறக்குவதற்காக அகலமாக வும் ஆழமாகவும் தோண்டப்பட்ட அகலக்குழியில் காரோடு விழுந்த இந் தியப் பெண் ஒருவரை மீட்பதற்காக நடத்தப்பட்ட போராட்டம் இந்த வட்டாரத்தில் பெரும் பரபரப்பை ஏற்படுத்தியது. அந்த அகல குழியை வாகன மோட் டிகள் தவிர்ப்பதற்காக அதன் சுற்றியும் அமைக்கப்பட்ட பிளாஸ்டிக் தடுப்பை மோதிய அந்த இந்தியப் பெண், சுமார் 40 அடி ஆழத்தை கொண்ட அகல குழிக்குள் காரோடு விழுந்தார். காஜாங் பெர்டானாவில் இந்த சம்பவம் நிகழ்ந்தது. விபத்தில் காஜாங் ஸ்ரீ ஜெலோக் என்ற இடத்தைச் சேர்ந்த 25 வயதுடைய ஆசிரியை தமயந்தி த/பெ ரெங்கசாமி குளம்போல் வெட்டப்பட்ட அந்த அகலக் குழிக்குள் காரோடு விழுந்தவர் என்று அடையாளம் கூறப்பட்டது. அவர் ஓட்டி வந்த டொயோட்டா வியோஸ் ரகக் கார் அக்குளத்தை சுற்றி போடப்பட்டிருந்த தடுப்பை மோதிய பின் குளத்தினுள் விழுந்தது. மூழ்கிய காரிலிருந்து தப்பிய அந்த ஆசிரியை காரின் பின் இருக்கைக்கு வந்துள்ளார். விபத்தை பார்த்த மலாய் ஆடவர் அக்காரில் ஒருவரின் அசைவு இருப்பதை கண்டு சைகை மூலம் அவரை தள்ளிப்போகச் செய்து ஒரு பெரிய கல்லைக் கொண்டு குளத்தின் மேற்பகுதியிலிருந்து வீசி காரின் பின்புற கண் ணாடியை உடைத்துள்ளார். பிறகு சற்றும் தாமதிக்காமல் அந்த ஆடவர் அக்குளத்தினுள் குதித்து அந்த ஆசிரியையை வெளியே பாதுகாப்பாக கொண்டு வந்துள்ளார். நெஞ்சுப்பகுதியில் பலமாக அடிப்பட்டுள்ள அப்பெண் காஜாங்கிலுள்ள தனியார் மருத்துவமனையில் தீவிர கண்காணிப்புப் பகுதியில் சேர்க்கப்பட்டுள்ளார். பிளாஸ்டிக் பொருளினால் செய்யப்பட்ட தடுப்பை மோதியதால் தான் கார் குளத்தினுள் விழுந்தது என்றும் தற்போது பிளாஸ்டிக் தடுப்புகள் அகற்றப்பட்டு சுற்றிலும் காண்கிரிட் தடுப்புக்கள் போடப்பட்டுள்ளதாக சதீஸ் என்ற இளைஞர் நண்பனிடம் கூறினார்.


மீண்டும் போர்க் கப்பலை அனுப்பியது அமெரிக்கா

சர்வதேச நாடுகளின் எதிர்ப்பையும் மீறி வடகொரியா தொடர்ந்து ஏவுகணை சோதனைகளை நடத்தி வருவதால் கொரிய பகுதியில் பதற்றம் நீடிக்கிறது. இந்நிலையில் அமெரிக்கா தன்னுடைய இரண்டாவது போர்க் கப்பலான யுஎஸ்எஸ் ரொனால்ட் ரீகனை கொரிய தீபகற்ப பகுதிக்கு அனுப்பியுள்ளது. இதுகுறித்து அமெரிக்க அதிகாரிகள், ஜப்பான் கடலில் பராமரிப்பு மற்றும் கடலின் சோதனைகளை ஆராயந்த பின்னரே போர்க் கப்பல் கொரிய பகுதிக்கு அனுப்பப்பட்டது. இங்கு போர் விமானங்களை பாதுகாப்பாக எடுத்துச் செல்வதற்கும், போர் திறனை உறுதிப்படுத்தவும் கவனம் செலுத்தப்படும் என தெரிவித்துள்ளனர். இதற்கு முன்னதாக அமெரிக்க கடற்படையின் யு.எஸ்.எஸ். கார்ல் வின்சன், நீர் மூழ்கி போர்க்கப்பல் யு.எஸ்.எஸ். மிக்ஸிகன் ஆகியவை தென்கொரியா வில் முகாமிட்டுள்ளது குறிப்பிடத்தக்கது.


மனைவியை வெட்டியவன் சிறையிலிருந்து தப்பியவன்

கிள்ளான்,

கிள்ளானில் இந்திய தம்பதிக்குள் நடந்த சண்டையின்போது நீண்ட வெட்டுக் கத்தியால் மனைவியை வெட்டிப் படுகாயப்படுத்திய கணவனான சோமு த/பெ நாகப்பன் என்பவன் கடந்த 2003ஆம் ஆண்டு அக்டோபர் மாதம் சுங்கை பூலோ சிறைச்சாலையின் தடுப்புக் காவலிலிருந்து தப்பியோடியவன் என்று சம் பந்தப்பட்ட சிறைச்சாலையின் துப்பறிவு அறிக்கை காட்டுவதாக, தென்கிள்ளான் காவல் நிலையத் தலைவர் ஏசிபி ஷம்சுல் அமார் ரம்லி தெரிவித்தார். இதற்கு முன் பல்வேறு குற்றச் செயல்களில் அவன் ஈடுபட்டு வந்துள்ளதாகவும் இறுதியில் 2003-இல் கொள்ளைச் சம்பவ நடவடிக்கை யொன்றில் ஈடுபட்ட போது, போலீசாரால் கைது செய்யப்பட்டு பெட்டாலிங் மாஜிஸ்திரேட் நீதிமன்ற விசாரணைக்குப் பின் குற்றம் நிரூபிக்கப்பட்டு அவனுக்குச் சிறைதண்டனை வழங்கப்பட்டிருந் ததாகவும் அவர் குறிப்பிட்டார்.

Read More: Malaysia Nanban Tamil Daily on 10.3.2018


கட்டுப்பாட்டை இழந்த கார், உணவுக் கடைக்குள் புகுந்தது!

கட்டுப்பாட்டை இழந்த கார், ஜாலான் இப்ராஹிமில் உள்ள உணவுக் கடைக்குள் நுழைந்ததில் கடை ஊழியர் ஒருவர் காயமடைந்து மருத்துவ மனைக்கு கொண்டு செல்லப்பட்டார்.வேக கட்டுப்பாட்டை இழந்த மைவி ரகக் கார், கடைக்கு அருகில் நிறுத்தி வைக்கப்பட் டிருந்த டாக்சியை மோதி, பிறகு கடைக்குள் புகுந்ததாகவும் மோதப் பட்ட வேகத்தில் டாக்சி சுழன்று நின்றதாகவும் சம்பவத்தை நேரில் பார்த்த கோலமூடா வாடகைக் கார் ஓட்டுனர் சங்கத்தின் தலைவர் அண்ணாதுரை விவரித்தார். சம்பவம் நடந்த இரண்டு நிமிடத்திற்கு முன்பு தான் தாம் அந்த கடையிலிருந்து வெளி யேறியதாக அவர் சொன் னார். சம்பவம் குறித்து தகவல் கிடைத்ததும் போக்கு வரத்து போலீசார் அங்கு வந்து நிலைமையைக் கட்டுப் படுத்தினர்.


காங்கிரஸ் கட்சியின் தலைவராக பொறுப்பேற்ற ராகுல்காந்திக்கு நடிகர் கமல்ஹாசன் வாழ்த்து

சென்னை,

அகில இந்திய காங்கிரஸ் கட்சியின் தலைவராக ராகுல் காந்தி இன்று முறைப்படி பொறுப்பேற்றுக்கொண்டார். இதனையடுத்து ராகுல் காந்திக்கு பல்வேறு அரசியல் கட்சி தலைவர்கள் வாழ்த்து தெரிவித்து வருகின்றனர். இந்நிலையில் நடிகர் கமலஹாசன் டுவிட்டரில் காங்கிரஸ் தலைவர் ராகுல் காந்திக்கு வாழ்த்து தெரிவித்துள்ளார். இது தொடர்பாக கமலஹாசன் டுவிட்டரில் கூறியிருப்பதாவது:

காங்கிரஸ் தலைவராக பொறுப்பேற்ற ராகுல் ஜிக்கு வாழ்த்துக்கள். உங்களை பற்றி உங்கள் பதவி தீர்மானிக்காது. ஆனால் நீங்கள் உங்கள் பதவியை வரையறுக்கலாம்.  உங்கள் குடும்ப முன்னோர்களை கண்டு நான் பெருமை அடைந்திருக்கிறேன். நீங்களும் கடுமையாக உழைத்து எனது பெருமைக்கு உரியவர் ஆவீர்கள் என்ற நம்பிக்கை இருக்கிறது. உங்கள் தோள்களுக்கு பலம் சேர்ந்திருக்கிறது. இவ்வாறு அதில் குறிப்பிட்டுள்ளார்.


பிரேசிலில் ரயில்கள் மோதி விபத்து

ரியோ டீ ஜெனிரோ,

பிரேசிலில் நின்றுகொண்டிருந்த ரயிலின் மீது மற்றொரு ரயில் மோதி கொண்ட விபத்தில் அதன் ஓட்டுநர் பலியானார். பிரேசிலின் ரியோ டீ ஜெனிரோ நகரின் வடக்கு பகுதியில் சாவோ கிறிஸ்டோவோ என்ற இடத்தில்  ரயில் நிலையம் உள்ளது. நேற்று முன்தினம் மாலை பயணிகள் ரயில் ஒன்று இந்த ரயில் நிலையத்துக்கு வந்தது.

ரயில் நின்றதும், பயணிகள் இறங்கிக் கொண்டிருந்தனர். அப்போது அங்கு வந்த மற்றொரு பயணிகள் ரயில், நின்று கொண்டிருந்த ரயிலின் மீது பயங்கரமாக மோதியது. இதையடுத்து மீட்புக் குழுவினர் விரைந்து வந்து தீவிர மீட்புப் பணியில் ஈடுபட்டனர்.

பயணிகள் 8 பேர் படுகாயங்களுடன் மீட்கப்பட்டனர். அதே சமயம் ரயில் இயந்திர இடிபாடுகளுக்குள் சிக்கிக் கொண்ட ஓட்டுநரை மீட்பதில் சிக்கல் எழுந்தது. 8 மணி நேர போராட்டத்துக்குப் பிறகு அவர் மீட்கப்பட்டார். பின்னர் அவர் மருத்துவமனைக்கு கொண்டு செல்லப்பட்டார். அங்கு அவரை பரி சோதித்த மருத்துவர்கள் ஏற்கெனவே அவர் இறந்து விட்டதாக தெரிவித்தனர்.


பொதுத்தேர்தலுக்கு  ஜி.எஸ்.டி. விகிதம் உயர்த்தப்படாது

கோலாலம்பூர்,

நாட்டின் 14 ஆவது பொதுத்தேர்த லுக்கு பிறகு பொருள், சேவை வரி ( ஜி.எஸ்.டி.) விகிதம் உயர்த்தப்படும் என்று கூறப்படும் குற்றச்சாட்டை பராமரிப்பு அரசாங்கம் மறுத்துள்ளது. 6 விழுக்காடு ஜி.எஸ்.டி. விகிதம் தொடர்ந்து நிலைநிறுத்தப்படும். தேசிய முன்னணி வரும் பொதுத்தேர்தலில் வெற்றி பெற்றால் ஜி.எஸ்.டி. வரி விகிதம் உயர்த்தப்படும் என்று எதிர்க்கட்சிகள் கூறி வருவது அவதூறாகும். அதில் உண்மையில்லை என்று பிரதமர் டத்தோஸ்ரீ நஜீப் துன் ரசாக் தெரிவித்தார்.

Read More: Malaysia Nanban Tamil Daily on 2.5.2018


நான் கட்சியிலிருந்து நீக்கப்பட்டதிலிருந்து ஒருமுறைகூட திமுக வெற்றிபெறவில்லை!!- அழகிரி

முக.அழகிரி இன்று செய்தியாளர்களை சந்தித்தார் அப்போது கூறுகையில்,நான் திமுகவில் இணைவதில் ஒன்றும் தவறில்லை தாய் கழகமான திமுகவில் நான் சேருவதில் எந்த தவறும் இல்லை. நான் திமுகவில் இருந்து நீக்கப்பட்டதற்கு பிறகு திமுக  தேர்தலில் ஒருமுறைகூட வெற்றிபெறவில்லை.

செப்டெம்பர் 5 பேரணிக்கு பிறகு தமிழகமக்கள் என்னை எவ்வாறு ஏற்றுக்கொள்கிறார்கள் என்பது அனைவருக்கும் தெரியவரும். கலைஞர் இருந்தபோதே கட்சிபதவிக்கு ஆசைப்படாத நான் இந்த சூழலில் பதவிக்கு ஆசைப்படுவேனா ஆனால் அவசர அவசரமாக திமுக தலைவர் பதவியை ஏற்க செல்கிறார் ஸ்டாலின் என கூறியுள்ளார்.


நாளையோட கடைசி.. 4 சீட்தான்.. வந்தா வாங்க வராட்டி போங்க.. தேமுதிகவுக்கு அதிமுக கெடு?

சென்னை:

"இதுக்கு மேல முடியாது.. நாளைக்குதான் கடைசி... வந்தா வாங்க.. வராட்டி போங்க" என்ற ரீதியில் கூட்டணி சமாச்சாரத்தில் தேமுதிகவுக்கு அதிமுக கெடு விதித்துள்ளதாம்! திமுக தரப்பில் கூட்டணி பேச்சுவார்த்தை முடிக்கப்பட்டு, தொகுதி ஒதுக்கீடு, வேட்பாளர்கள் தேர்வு விவகாரத்தில் இறங்கி விட்டது.

கூட்டணிகளுக்கு 20 போக மிச்சமிருக்கும் 20 தொகுதிகளில் போட்டி என்றுகூட அக்கட்சி தலைவர் ஸ்டாலின் அறிவித்து விட்டார்.ஆனால் அதிமுகவால் இன்னும் இத்தனை தொகுதிகளில் நாங்கள் போட்டியிட போகிறோம் என்று பகிரங்கப்படுத்த முடியாத நிலை உள்ளது. இதற்கு காரணம் தேமுதிகவின் இழுபறிதான்.. அதற்கு காரணம் பாஜகவின் சப்போர்ட்தான்!

"2, 3 எல்லாம் தர மாட்டோம், அன்று சொன்னபடி 4 சீட்டுகள் தருகிறோம், வாங்கி கொள்ளுங்கள், தேர்தல் தேதியோ இன்று நாளை அறிவித்து விடு வார்கள். அதனால் இன்று நாளைக்குள் சட்டுபுட்டுனு ஒருமுடிவை எடுக்க பாருங்க. நாளை ஒருநாள் தான் உங்களுக்கு டைம். அதற்கு மேல் எங்களால் காத்திருக்க முடியாது" என்று அதிமுக கிடுக்கிப்பிடி கண்டிஷன் போட்டுள்ளதாம்.

இப்படி கெடு வைத்துவிட்டதால் தேமுதிக மீண்டும் டென்ஷனில் விழுந்துள்ளது. அந்த கட்சியில் இன்னும் யாருமே நார்மலாகவில்லை. கொதிப்பு, ஆத்திரம், விரக்தி, சோகம், ஆற்றாமை, தவிப்பு என்று எல்லா உணர்வுகளும் கலந்து தவித்து வருகிறார்கள். இதில் இன்று கூடி என்ன முடிவு எடுப்பார்களோ தெரியாது.

ஒருவேளை தரப்போகும் 4 சீட் வாங்கி கொள்வதாக வைத்து கொண்டாலும் தேமுதிக சில சிக்கல்களை பற்றி யோசிக்க வேண்டியிருக்கும், முதல் பிரச்சனை, எந்த தொகுதிகள் அவை என்பதாக இருக்கும் என்பதுதான். இரண்டாவது பிரச்சனை "மேற்படி" விஷயங்களுக்கு ஒத்து வருவார்களா? என்பது. மூன்றாவது பிரச்சனை முரசு கிடைக்குமா? அல்லது இரட்டை இலையா? என்பது.

நான்காவது பிரச்சனை, இவ்வளவு அமர்க்களங்களும் நடந்து அதிமுகவுக்கு மீண்டும் சென்றால் மரியாதை கிடைக்குமா? என்பது. ஐந்தாவது பிரச்சனை, வடமாவட்டங்களில் பாமகவின் ஆதரவு எந்த அளவுக்கு கிடைக்கும் என்பதுதான்!

இதையெல்லாம் ஒருநாளுக்குள் யோசித்து தேமுதிக முடிவு சொல்லுமா என தெரியாது. அதனால் தேமுதிக தன் நிலைப்பாட்டை அறிவிக்கிறதோ இல்லையோ அதிமுக நாளைக்கு தன் முடிவை சொல்லிவிட்டு அடுத்து வேலையை பார்க்க போய்விடும் என்று மட்டும் தெரிகிறது! ஒருநாள்தானே... பார்ப்போம் தேமுதிக எடுக்க போகும் அதிரடியை!!


வைரம் பதிக்கப்பட்ட  மாடல் அழகியின் உதட்டுக்கு கின்னஸ் சாதனை

சிட்னி, ஜன.

வைரம் பதிக்கப்பட்ட உலகின் மிக விலை உயர்ந்த வைரம் பதித்த லிப் ஆர்ட் செய்து வைர நிறுவனம் ஒன்று கின்னஸ் சாதனை நிகழ்த்தி உள்ளது. ஆஸ்திரேலியாவைச் சேர்ந்த ரோசன் டோரோப் டைமண்ட் நிறுவனம், தங்களது 50ஆவது ஆண்டை முன்னிட்டு கின்னஸ் சாதனை படைத்துள்ளது. 1963 ஆம் ஆண்டு தொடங்கப்பட்ட இந்த நிறுவனம் வைர நகைகளை விற்பனை செய்து வருகிறது. இந்நிலையில் 50ஆவது ஆண்டை முன்னிட்டு நடத்தப்பட்ட நிகழ்ச்சியில், மேக்அப் ஆர்டிஸ்ட் கிளார் மாக் உதடுகளில் வைரங்களை பதித்து அசத்தியுள்ளார்.

ஒவ்வொன்றும் மதிப்பு மிக்க வைரம் என்பதால் மிகத் தெளிவுடனும் கவனமுடனும் இந்த ஆர்ட்டைச் செய்துள்ளார். லிப் ஆர்ட்டில் மொத்தம் 3.78 கோடி மதிப்புள்ள 126 வைரக் கற்களைப் பயன்படுத்தியுள்ளனர். அதன் மொத்த எடை 22.92 காரட் ஆகும். மாடல் அழகி சார்லி ஆக்டேவியாவின் உதடுகள் தான் வைரத்தில் வடிவமைக்கப்பட்டன. முதலில் உதட்டில் கருப்பு நிற மாட் லிப்ஸ்டிக்கைப் அப்ளை செய்துள்ளார்.

பின் பால்ஸ் ஐலாஷ் ஒட்டக்கூடிய பிசினை பயன்படுத்தி வைரங்களை உதடுகளில் ஒட்டியுள்ளார். இந்த லிப் ஆர்ட் முழுமை பெற இரண்டரை மணி நேரம் ஆகியதாம். அவ்வாறு செயல்பட்டதனால்தான் விலை மதிப்பில்லாத இந்த சாதனை கிடைத்துள்ளது


கொழும்பு: இலங்கை கடற்படை கைது செய்த தமிழக மீனவர்கள் 20 பேருக்கு டிசம்பர் 15-ம் தேதி வரை காவல் வழங்கப்பட்டுள்ளது. எல்லை தாண்டி மீன் பிடித்ததாக நாகை, காரைக்கால் மீனவர்கள் 20 பேரை இலங்கை கடற்படை கைது செய்தது. பருத்தித்துறை கடல் பகுதியில் மீன்பிடித்தவர்களின் 2 படகுகளையும் இலங்கை கடற்படை பறிமுதல் செய்தது. 15 நாள் நீதிமன்ற காவல் விதிக்கப்பட்டதை அடுத்து 20 மீனவர்களும் யாழ்பாணம் சிறையில் அடைக்கப்பட்டனர்.


ரஜினி மகள் செளந்தர்யாவின் கார், ஆட்டோ மீது மோதி விபத்து..!

சென்னை ஆழ்வார்பேட்டையில், ரஜினி மகள் செளந்தர்யாவின் கார், நின்றுகொண்டிருந்த ஆட்டோ மீது மோதி யது. இதனால், ஆட்டோ ஓட்டுநருக்கு லேசான காயம் ஏற்பட்டுள்ளது. இதனையடுத்து, ஆட்டோ ஓட்டுநரை சமா தானம் செய்ததால், போலீஸில் எந்த வித வழக்கும் பதியப்படாமல், பிரச்சினை சுமுகமாக முடிக்கப்பட்டது.


2 ஆயிரம் பாகிஸ்தான் கைதிகளை விடுதலை செய்ய சவூதி இளவரசர் உத்தரவு

இஸ்லாமாபாத்,

சவூதி அரேபிய சிறைகளில் உள்ள 2 ஆயிரத்துக்கும் அதிகமான பாகிஸ்தான் கைதிகளை உடனடியாக விடுதலை செய்ய சவூதி இளவரசர் உத்தரவிட்டு ள்ளார். சவூதி அரேபிய சிறைகளில் பாகிஸ்தானைச் சேர்ந்த சுமார் 3 ஆயிரம் பேர் பல்வேறு குற்றவழக்குகளில் விசாரணை கைதியாகவும் தண்டனை பெற்ற கைதிகளாகவும் அடைத்து வைக்கப்பட்டுள்ளனர்.

இந்நிலையில் சவூதி அரேபிய இளவரசர் முஹம்மது பின் சல்மான் இருநாள் அரசு முறை பயணமாக இஸ்லாமாபாத் வந்துள்ளார். அவரை சந்தித்த பாகிஸ்தான் பிரதமர் இம்ரான் கான் சவூதி சிறைகளில் உள்ள பாகிஸ்தான் கைதிகளை கருணை அடிப்படையில் விடுதலை செய்ய வேண்டும் என்ற கோரிக்கையை சவூதி இளவரசர் முஹம்மது பின் சல்மான் அல் சௌத்திடம் தெரிவித்தார்.

ஏழை தொழிலாளர்களாக சவூதிக்குச் சென்ற இவர்களின் குடும்பத்தினர் சிறைகளில் அடைக்கப்பட்டுள்ளவர்களின் வருமானம் கிடைக்காத நிலையில் மிகுந்த சிரமப்பட்டு வருவதாக இளவரசரிடம் இம்ரான் கான் சுட்டிக் காட்டினார். இதனையேற்ற முஹம்மது பின் சல்மான் அல் சௌத், சவூதி அரேபிய சிறைகளில் உள்ள 2,107 கைதிகளை கருணை அடிப்படையில் உடனடியாக விடுதலை செய்யுமாறு நேற்று உத்தரவிட்டுள்ளதாக பாகிஸ்தான் உள்துறை மந்திரி பவாத் சௌத்ரி தெரிவித்தார்.

மீதமுள்ள கைதிகளின் விடுதலை தொடர்பாக சவூதி அரசு பரிசீலித்து வருவதாகவும் பவாத் சௌத்ரி குறிப்பிட்டுள்ளார்.


நாடாளுமன்றம் எப்போது கலைப்பு ? நாடே காத்திருக்கிறது

கோலாலம்பூர்,

நாட்டின் 14ஆவது பொதுத் தேர்தலுக்கு வழிவிடும் வகையில், நாடாளுமன்றம் கலைக்கப்படுவதை எதிர்பார்த்து நாடே காத்திருக்கும் வேளையில், அனை வரின் கவனமும் பிரதமர் டத்தோஸ்ரீ நஜீப் துன் ரசாக் பக்கம் திரும்பியுள்ளது. சுமார் ஒரு கோடியே 46 லட்சம் மலேசியர்கள், ஓர் அரசாங்கத்தை தேர்ந்தெ டுக்க இந்த தேர்தலில் தங்களது வாக்குகளை செலுத்தவிருக்கிறார்கள்.தேர்தல் ஆணையத்தின் தொகுதி எல்லை மறு சீரமைப்பு அறிக்கை மக்களவையில் நிறைவேற்றப்பட்டப் பின்னர், நாடாளுமன்றம் கலைக்கப்படும் என ஊடகங்கள் மிகைப்படுத்தி யதைத் தொடர்ந்து, ஆளுங் கட்சியான தேசிய முன்னணி (தேமு) தலைவரின் பக்கம் கவனம் திரும்பியுள்ளது.

Read More: Malaysia Nanban Tamil Daily on 30.3.2018


தலைகீழாக கவிழ்ந்த பேருந்து

இந்தோனேசியாவின் மேற்கு ஜாவா மாகாணத்தில் நிகழ்ந்த பேருந்து விபத்தில் 11 பேர் உடல் நசுங்கி பரிதாபமாக உயிரிழந்துள்ள சம்பவம் அதிர்ச்சியை ஏற்படுத்தியுள்ளது. இந்தோனேசியாவின் ஜகார்தாவில் இருந்து தெற்கே 90 கிலோ மீற்றர் தூரத்தில் உள்ளது சியான்ஜூர் மாவட்டம். இப்பகுதியில் பேருந்து ஒன்று சென்று கொண்டிருந்தது. அந்த பேருந்து திடீரென கட்டுப்பாட்டை இழந்து முன்னால் சென்று கொண்டிருந்த நான்கு கார்கள் மீது வரிசையாக பயங்கரமாக மோதியது. அத்துடன் சாலையில் சென்ற மோட்டார் சைக்கிள்கள் மீதும் மோதியது. கார்கள் மற்றும் மோட்டார் சைக்கிள்களை இடித்துத் தள்ளிய பேருந்து, இறு தியில் ஒரு பள்ளத்தில் தலைகீழாக கவிழ்ந்தது. இதில் 11 பேர் பரிதாபமாக உயிரிழந்தனர். சுமார் 50 பேர் காயம் அடைந்துள்ளனர். பேருந்து கட்டுப்பாட்டை இழப்பதற்கு பிரேக் பிடிக்காதது காரணமாக இருக்கலாம் என பொலிசார் சந்தேகம் தெரிவித்துள்ளனர். இருப்பினும் முதற்கட்ட விசாரணையின் முடிவில் மட்டுமே விபத்திற்கான காரணம் தெரிய வரும் என பொலிஸ் வட்டாரங்கள் தெரிவித்துள்ளன.


தமிழ்ப்பள்ளி மாணவர்களுக்கான பூப்பந்து போட்டி!

நெகிரி செம்பிலானிலுள்ள தமிழ்ப்பள்ளி மாணவர் களுக்கான பூப்பந்து போட்டியில் சிரம்பான் லோரோங் ஜாவா, பகாவ் தோட்டத் தமிழ்ப்பள்ளி மாணவர்கள் வாகை சூடினர். சிரம்பான், பாரோய் சுக்கான் காம்ப்ளக்ஸ் விளை யாட்டு அரங்கில் நடைபெற்ற இப்பூப்பந்து போட்டியில் மாநிலம் முழுவதிலுமிருந்து 17 தமிழ்ப்பள்ளி மாணவர்கள் பங்கெடுத்துக் கொண்டனர். தமிழ்ப்பள்ளி மாணவர்களிடையே பூப்பந்து விளை யாட்டை மேம்படுத்தும் நோக்கத்திலும் உலக சாதனை விளையாட்டாளர்களை தேடும் அடிப்படையில் எஸ்எம்சி எனப்படும் ஸ்ரீ முருகன் சென்டரின் ஏற்பாட்டில் பல பிரிவுகளாக இப்போட்டி நடத்தப்பட்டது. இப்போட்டியின் இறுதியாட்டத்தில் சிரம்பான் லோரோங் ஜாவா முதலாவதாகவும் பகாவ் தோட்ட தமிழ்ப்பள்ளி மாணவர் கள் இரண்டாவதாகவும் வந்து வெ. 1000, வெ.500 ரொக்கத்தை பரிசாக பெற்றனர். நெகிரி மாநிலத்தில் பூப்பந்துப் போட்டியில் முதலாவது, இரண்டாவது நிலைக்கு தேர்வாகிய லோரோங் ஜாவா, பகாவ் தோட்டத் தமிழ்ப்பள்ளி மாணவர்கள் தேசியளவில் தமிழ்ப்பள்ளிகளிடையே நடத்தப்படும் பூப்பந்து போட்டி யில் பங்கெடுக்க வாய்ப்பு பெற்றுள்ளனர் என்பது குறிப்பிடத்தக்கது.


தீவிரவாதிக்கு மதச்சாயம் பூசாமல் இருப்பதே நல்லது..

சென்னை:

"திரும்பவும் தான் பேசியது வரலாற்று உண்மை என்று கமல் சொல்லி உள்ளார். ஒரு தீவிரவாதியின் மதத்தை ஆராய வேண்டிய தேவை கிடையாது. தீவிரவாதத்துக்கு மதச்சாயம் பூசாமல் கமல் இருப்பது நல்லது" என்று நடிகை லட்சுமி ராமகிருஷ்ணன் தெரிவித்துள்ளார். பள்ளப்பட்டியில் மக்கள் நீதி மய்ய தலைவர் கமல்ஹாசன் பேசிய பேச்சினை அரசியலையும் தாண்டி திரை உலகினரில் சிலரும் கண்டித்து வருகிறார்கள்.

குறிப்பாக, நடிகர் விவேக் ஓபராய், நடிகைகள் கஸ்தூரி, காயத்ரி ரகுராம் போன்றோர் கண்டனங்களை பதிவு செய்தனர். அந்த வகையில் நடிகையும், இயக்குனருமான லட்சுமி ராமகிருஷ்ணனும் கமல் கருத்துக்கு எதிர்ப்பு தெரிவித்துள்ளார்.

இது சம்பந்தமாக தனது ட்விட்டரில் அவர் தெரிவித்துள்ளதாவது: "தீவிரவாதத்துக்கு மதம் இல்லை என நாம் நிறுவ முயற்சிக்கும்போது, கமலின் கருத்து தேவையில்லாதது. அந்த 2 வரிகளை மட்டும் பெரிதுபடுத்தி வெறுப்பை உமிழ்வது, இன்னும் பெரிய பிரச்சினை. இந்த இரண்டையும் நான் கண்டிக்கிறேன். அதிகம் உணர்ச்சிவசப்பட வேண்டாம் என பொதுமக்கள் முடிவெடுப்பார்கள் என்றும் நம்புகிறேன்.

தங்களுடைய மறைமுக நோக்கத்தை நிறைவேற்றி கொள்ளவும், கைத்தட்டல்கள் வாங்கவும் இப்படி சர்ச்சையான விஷயங்களை எல்லாம் தலைவர்கள் பேசக்கூடாது. ஒழுக்கமில்லாத, பிரிவினை உண்டாக்கும் கருத்துகளை ஒடுக்க, போதிய விதிமுறைகளும் நமது அமைப்பில் இருக்க வேண்டியது கட்டா யமாகும்.

தான் பேசியது வரலாற்று உண்மை என மீண்டும் கமல்ஹாசன் கூறியுள்ளார். ஒரு தீவிரவாதியின் மதத்தை ஆராய வேண்டிய தேவை என்ன? அதை கருத்தில் கொள்ளக்கூடாதுதானே? தனது கருத்தை நிரூபிக்க, கமல்ஹாசன் தீவிரவாதத்துக்கு மதச்சாயம் பூசாமல் இருப்பது நல்லது" என பதிவிட்டுள்ளார்.


பிரதமர் நரேந்திர மோடி அமைச்சரவையில் இத்தனை கோடீஸ்வரர்களா!

பிரதமர் நரேந்திர மோடி இரண்டாவது முறையாக பிரதமராக கடந்த வியாழக்கிழமை பதவியேற்றுக் கொண்டார். அப்போது பிரதமர் தலைமையிலான அமைச்சரவையில் 25 கேபினட் அமைச்சர்கள், 24 இணையமைச்சர்கள் மற்றும் தனிப்பொறுப்புடன் கூடிய 9 அமைச்சர்கள் பதவியேற்றுக்கொண்டனர். குடியரசுத்தலைவர் மாளிகையில் நடந்த விழாவில் பிரதமருக்கும், மத்திய அமைச்சரவையில் இடம் பெறவுள்ள எம்பிக்களுக்கும் குடியரசுத்தலைவர் ராம்நாத் கோவிந்த் பதவிப்பிரமாணம் மற்றும் ரகசிய காப்புப் பிரமாணம் செய்து வைத்தார்.

மத்திய அமைச்சர்களாக பொறுப்பேற்றவர்களுக்கு நேற்று பிற்பகல் இலாக்காக்கள் ஒதுக்கீடு செய்யப்பட்டது. இதில் மத்திய நிதித்துறை அமைச்சராக நிர்மலா சீதாராமனும், மத்திய பாதுகாப்பு துறை அமைச்சராக ராஜ்நாத் சிங்கிற்கும், மத்திய உள்துறை அமைச்சராக அமித்ஷாவிற்கும் இலாக்காக்கள் ஒதுக்கப்பட்டனர்.

இந்நிலையில் ஜனநாயக சீர்திருத்தங்களுக்கான சங்கம் என்ற தேர்தல் கண்காணிப்பு அமைப்பு மொத்தம் 56 அமைச்சர்களின் வேட்புமனுக்களை ஆராய்ந்து அது தொடர்பான அறிக்கையை வெளியிட்டுள்ளது. அதில் 22 பேர் மீது கிரிமினல் வழக்குகள் உள்ளதாக தெரிவிக்கப்பட்டுள்ளது. இது தவிர 16 பேர் மீது கொலை முயற்சி, சமூக நல்லிணக்கத்துக்கு தீங்கு விளைவித்தல், தேர்தல் விதிமீறல் போன்ற குற்றச்சாட்டுகளும் இருப்பதாக தெரிவிக்கப்பட்டு ள்ளது. மேலும் அமைச்சரவையில் 51 பேர் கோடீஸ்வரர்களாக உள்ளனர்.

குறிப்பாக மத்திய உள்துறை அமைச்சர் அமித் ஷா, மத்திய ரயில்வே மற்றும் வர்த்தகத்துறை அமைச்சர் பியூஷ் கோயல், மத்திய உணவுப் பதப்படுத்துதல் தொழிற்சாலை துறை அமைச்சர் ஹர்சிம்ரத் கவுர் பாதல் ஆகியோருக்கு ரூ.40 கோடிக்கு மேல் சொத்து இருப்பதாக கூறப்பட்டுள்ளது. சராசரியாக ஒரு அமைச்சருக்கு ரூ.14.72 கோடி சொத்து உள்ளது. மத்திய அமைச்சரவையில் பிரதமரையும் சேர்த்து மொத்தம் 58 பேர் இடம் பெற்றுள்ள னர். அதில் 51 மத்திய அமைச்சர்கள் கோடீஸ்வரர்களாக இருப்பது என்பது குறிப்பிடத்தக்கது.


அதிமுகவால் விஜயை எதிர்க்க முடியாது- தங்க. தமிழ்ச்செல்வன்

விருதுநகர் மாவட்டம் சாத்தூரில் அமமுக கொள்கை பரப்பு செயலாளர் தங்க. தமிழ்ச்செல்வன் பேட்டியளித்து ள்ளார். அந்த பேட்டியில், தற்போதைய அதிமுக அரசால் மத்திய அரசரையும் எதிர்க்க முடியாது, நடிகர் விஜயையும் எதிர்க்க முடியாது. அதேபோல நடைபெற உள்ள 20 தொகுதி இடைத் தேர்தலில் அதிமுக மோசமான தோல்வியை சந்திப்பது மட்டுமின்றி பொது தேர்தலிலும் தோல்வியை சந்திக்கும்” என்றார்.


ரமணா கம்யூனிகேஷன்ஸ் சார்பாக மறைந்த முன்னாள் முதல்வர் எம். ஜி. ஆர். அவர்களின் வாழ்க்கை வரலாறு ‘எம்ஜிஆர்.’ என்னும் பெயரில் திரைப்படமாகத் தயாரிக்கப் படுகிறது.

தற்போதைய துணை முதல்வர் ஓ. பன்னீர்செல்வம் அவர்கள் தலைமையில் திருவள்ளூர் பாராளுமன்ற உறுப்பினர் டாக்டர். வேணுகோபால் மற்றும் அமைச்சர் கே. பாண்டியராஜன் முன்னிலையில் முதல்வர் எடப்பாடி கே.பழனிச்சாமி அவர்கள் இத்திரைப்படத்தின் முதல்நாள் படப்பிடிப்பை துவக்கி வைத்தார். செய்தி மக்கள் தொடர்புத்துறை அமைச்சர் கடம்பூர் ராஜு மற்றும் அமைச்சர்கள், நாடாளுமன்ற, சட்டமன்ற உறுப்பினர்கள், திரைத்துறை பிரபலங்கள் இவ்விழாவில் கலந்து கொண்டனர்.

இத்திரைப்படத்தில் எம்ஜிஆர் ஆக சதீஷ்குமார், பேரறிஞர் அண்ணாவாக இயக்குனர் எஸ். எஸ். ஸ்டேன்லி மற்றும் சிங்கம் புலி, பிளாக் பாண்டி, ஏ. ஆர். தீனதயாளன், முத்துராமன் மற்றும் பலர் நடிக்கின்றனர். முன்னாள் முதல்வர்கள் வி.என்.ஜானகி, ஜெ. ஜெயலலிதா ஆகியோருக்கான உருவ ஒற்றுமையுள்ள நடிகைகளின் தேர்வு நடந்து கொண்டிருக்கிறது.

'காமராஜ்' திரைப்படத்திற்கு திரைக்கதை வசனம் எழுதிய செம்பூர் ஜெயராஜ் இத்திரைப்படத்திற்கும் திரைக்கதை வசனம் எழுதுகிறார். படத்தொகுப்பு எஸ்.பி.அகமது, ஏ.எம்.எட்வின் சகாய் ஒளிப்பதிவு செய்ய, ரமணா கம்யூனிகேஷன்ஸ் சார்பாக அ.பாலகிருஷ்ணன் தயாரித்து இயக்குகிறார்.

புரட்சித்  தலைவர் எம்ஜிஆரின் திரைப்படங்கள் துவக்க நாளன்றே, அனைத்து ஏரியாக்களும் விற்பனையாவது வழக்கம். அந்த மரபின் அடையாளமாக ஆனந்தா பிக்சர்ஸ் உரிமையாளர்  சுரேஷ் ஒரு தியேட்டருக்கான விநியோக உரிமையை பெற்றுக் கொண்டார். இத்திரைப்படம், உலகெங்கிலுமுள்ள தமிழர்களை சென்றடைய எம்ஜிஆரின் தீவிர பக்தர்களுக்கு அந்தந்த பகுதி திரையரங்குகளில் திரையிட விநியோக உரிமை வழங்க ரமணா கம்யூனிகேஷன்ஸ் திட்டமிட்டுள்ளது.

எம்ஜிஆரின் நூற்றாண்டு விழாவினை முன்னிட்டு தயாரிக்கப்படும் இத்திரைப்படத்தின் முன்னோட்டக் காட்சி எம்ஜிஆரின் பிறந்த நாளான வரும் ஜனவரி 17 அன்று வெளியிடப்படும். வரும் ஏப்ரலில் இத்திரைப்படம் திரைக்கு வருகிறது.


சீபீல்டு ஆலயத்தை உடைக்க விடமாட்டோம்.

ஷா ஆலம் நாட்டிலேயே மிகவும் பழைமைவாய்ந்த ஆலயங்களில் ஒன்றான யுஎஸ்ஜே முன்னாள் சீபீல்டு தோட்ட ஆலயத்தை உடைக்க விட மாட்டோம். அந்த ஆலயம் அதே இடத்தில் நிலை நிறுத்தப்படுவதற்கு அனைத்து வகையான முயற்சிகளையும் முழுவீச்சில் மேற்கொள்வோம் என்று நேற்று காலையில் திரண்ட மக்கள் உறுதி பூண்டனர். மேலும் ஆலயத்தை அதே இடத்தில் நிலை நிறுத்துவதற்கான சாத்தியங்கள் நம்பிக்கையளிப்பதாக ஆலய போராட்டத்திற்காக தொடங்கப்பட்ட சிறப்பு பணிக்குழு பொறுப்பாளர்கள் அறிவித்தனர். இதனைக் கேட்ட, ஆலய பாதுகாப்பிற்காக நேற்று காலையில் திரண்ட திரளான பொது மக்களும் ஆதரவாளர் களும் மகிழ்ச்சி ஆரவாரம் தெரிவித்தனர். பணிக்குழு வழக்கறிஞர், சட்ட ஆலோசகர்கள் முடிவெடுத்தது போல் ஆலயத்தை நிலைநிறுத்தும் செயல் பாடுகள் படிப்படியாக தொடங்கப்பட்டுள்ளதாக பணிக்குழு பொறுப்பாளர்களில் ஒருவரான இளங்கோவன் அண்ணாமலை கூறினார். ஆலயத்தை உடைப் பதற்கு ஒரு சிறிய இடம் கூட கொடுக்க மாட்டோம் என்று அவர் திட்டவட்டமாக தெரிவித்தார். நேற்று காலை ஓம்ஸ் தியாகராஜன், குணராஜ் ஆகியோர் உட்பட நால்வர் கொண்ட குழு மாநில மந்திரி புசார் டத்தோஸ்ரீ அஸ்மின் அலியை சந்தித்து நீதிமன்ற ஆணைக்கு அவகாசம் கேட்கும் முயற்சி மேற்கொள்ளப் பட்டதாகவும் அவர் தெரிவித்தார். இதனிடையே மந்திரி புசார் மூலமாக தற்காலிகமாக ஒரு வாரகால அவகாசம் பெறப்பட்டதுடன் கூடுதல் அவகாசம் பெறவும் ஆலய நில விவகாரம் பற்றி பேசுவதற்கும் அவர்கள் சம்பந்தப்பட்ட நில அலு வலகத்திற்கும் நேற்று சென்றனர் என்று ஆலய பராமரிப்புக்குழுத் தலைவர் நாகராஜூ தெரிவித்தார். இன்று மீண்டும் ஆலய நிலம் பற்றிய மறு ஆய்வு செய்யும் மாவட்ட அலுவலகத்துடனான கூட்டத்தில் அவர்களும் சிறப்பு பணிக் குழுவினரும் கலந்து கொள்வார்கள் என்றார் அவர். அதே நேரத்தில் ஆலய நிலம் தொடர்பான நீதிமன்ற ஆணைய தடையுத்தரவுக்கான வழக்கு விசாரணையும் இன்று நீதிமன்ற நீதிபதி அறையில் நடை பெறும் என்று வழக்கறிஞர் தரப்பில் தெரிவிக்கப் பட்டதாக அவர் சொன்னார். இதனிடையே ஆலய நிலவரம் தொடர்பாக அங்குள்ள மக்களை சந்திப் பதற்காக சுபாங் நாடாளுமன்ற உறுப்பினரும் வழக்கறிஞருமான சிவராசா அங்கு நேரில் வந்தார். ஆலய நில விவகாரம் தொடர்பான முடிவுகள் ஒரு புறம் இருப்பினும் இதைப்பற்றி தாம் மந்திரி புசாரிடம் பேசவிருப்பதாக அவர் கூறினார். ஆலயத்தை அதே இடத்தில் நிலை நிறுத்தும் முடிவு மாநில அர சாங்கம் கையில் உள்ளது என்று கோத்தாராஜா ம இ கா தொகுதி ஒருங்கிணைப்பாளர் ஆர் எஸ் மணியம் குறிப்பிட்டார். இது போன்ற ஓர் ஆலய பிரச் சினைகளை மாநில அரசாங்கம் தீர்வு கண்டுள்ளதை அவர் சுட்டிக்காட்டினார். இதனை இந்தியப் பிரதிநிதிகள் செய்ய முன்வர வேண்டும் என்று அவர் கேட்டுக் கொண்டார். இதனிடையே ஆலயத்தை அதே இடத்தில் நிலைநிறுத்தி பிரச்சினைக்கு தீர்வு காண வேண்டுகோள் விடுத்து மகஜர் ஒன்று மாநில அரசாங்கத்திடம் விரைவில் வழங்கப்படும் என்று டத்தோ டி.மோகன் தெரிவித்தார். பூச்சோங் முரளி, ஓம்ஸ் தியாகராஐன், சிவராஜ் உட்பட பலரும் இக்கூட்டத்தில் கலந்து கொண்டனர்.


வீடுகள் உடைப்பு: வெகுண்டு எழுந்த பொதுமக்கள் 9 பேர் கைது

சுபாங் விமான நிலையத்திற்கு செல்லும் பாதையை ஒட்டிய மூன்று கடைகளும் இரண்டு வீடுகளும் உடைத்து தரைமட்டமாக்கப்பட்ட சம்பவத்தில் ஒரே பதற்றமும் பரபரப்பும் நிலவியது. வீடுகள் உடைப்பை எதிர்த்து பொங்கி எழுந்து, அதனை தடுக்க முற்பட்ட பொது மக்களில் ஒன்பது பேர் கைது செய்யப்பட்டனர்.

இந்த வீடு உடைப்பினால் 17 பேர் உறைவிடம் இல்லாமல் விரட்டி அடிக்கப்பட்டது சோகத்தை ஏற்படுத்தியது. போலீசாரின் உதவியுடன் சிலாங்கூர் நில இலாகா அதிகாரிகள் நேற்று காலையில் இந்த வீடு உடைப்பு நடவடிக்கையில் ஈடுபட்டனர். அந்த வீடுகளும் கடைகளும் இருக்கும் இடம் அரசாங்கத்திற்கு  சொந்தமான நிலம் என்று கூறிக்கொண்ட சிலாங்கூர் நில இலாகா, ஷா ஆலம் மாநகர் மன்றம், தெனாகா நேஷனல், ஷபாஸ் மற்றும் காவல் துறையினர்   நீதிமன்றத்தின் உத்தரவினை பெற்ற  பின்னரே குடியிருப்புக்களை அகற்றும் நடவடிக்கையில் ஈடுபட்டதாக கூறினர். வீடுகள் உடைக்கப்படுவதை தடுத்து நிறுத்த முற்பட்ட  மக்களில் ஒன்பது பேர் கைது செய்யப்பட்டனர். இதில் பிஎஸ்எம் தலைமைச் செயலாளர் அ.சிவராஜன், இளைஞர் பகுதித் தலைவர் சுவீட் இஸ்மாத் ஆகியோரும் அடங்குவர். ஒன்பது பேரை விசாரிக்கும் வண்ணம் பெட்டாலிங் ஜெயா மாவட்ட போலீஸ் தலைமையகத்திற்குக் கொண்டு செல்லப்பட்டுள்ளனர்.

Read More: Malaysia Nanban News paper on 5.10.2017


மலேசிய இந்தியர்களுக்கான திட்ட வரைபு!

பிரதமர் டத்தோஸ்ரீ நஜீப் துன் ரசாக்கினால் கடந்த ஞாயிற்றுக் கிழமை தொடக்கி வைக்கப்பட்ட மலேசிய இந்தியர்களுக்கான திட்ட வரைவு, ஓர் அரசி யல் கண் துடைப்பு என்றும் தேர்தல் தந்திரம் என்றும் ஈப்போ பாராட் நாடாளுமன்ற உறுப்பினர் எம்.குலசேகரன் கூறினார். இந்த திட்டவரை வெறும் அரசியல் கண் துடைப்புதான் என இந்திய சமூகம் சந்தேகப்பட்ட காரணங்கள் இருப்பதாக ஜசெக உதவித் தலைவருமான அவர் குறிப்பிட்டார். இது நிச்சயம் ஒரு தேர்தல் தந்திரமே தவிர வேறொன்றும் இல்லை என்று அவர் ஓர் அறிக்கையில் தெரிவித்தார். இந்தியர்களுக்கான மத்திய அரசாங்க திட்ட வரைவை தொடக்கி வைத்த நஜீப், 100 கோடி வெள்ளிக்கும் மேற்பட்ட ஒதுக்கீடுகளை அறிவித்தார். மலேசிய இந்தியர்களின் வாழ்க்கைத் தரத்தை மேம்படுத் தக்கூடிய இந்த திட்ட வரைவு, ஒரு முக்கிய ஆவணமாகும் என்றும் இது வெறும் பேச்சல்ல என்றும் நஜீப் குறிப்பிட்டார். இந்த திட்ட வரைவு அறிவிப்பிற்கும் பொதுத் தேர்தலுக்கும் எந்தவொரு சம்பந்தமும் இல்லை என்றும் அவர் அறிவித்தார். இதுபற்றி கருத்துரைத்த குல சேகரன், தேர்தல் வரும்போதெல்லாம் கேட்பதற்கு இனிப்பாக இருக்கக்கூடிய நடவடிக்கைகளை அறிவிப்பது மட்டுமே தேசிய முன்னணியின் சாதனை யாகும் என்று குறிப்பிட்டார். வரும் பொதுத் தேர்தலில் முன்பு எப்போதும் இல்லாத அளவிற்கு படுதோல்வியை எதிர்நோக்கவிருக்கும் தேசிய முன்ன ணிக்கு ஆதரவாக வாக்காளர்களை கவரவே இந்த திட்ட வரைவு தொடக்கி வைக்கப் பட்டிருக்கிறது என்றும் அவர் கூறினார். இந்திய சமூகத்திற்கு உதவுவதில் தேமு அரசாங்கம் நேர்மையாகவும் கடப்பாட்டுடனும் ஆக்க கரமாகவும் செயல்பட்டிருந்தால், பொருளாதார, கல்வி, சமூக, வீடமைப்பு, வேலை வாய்ப்புத் துறைகளில் இந்திய சமூகத்தினர் இன்னமும் பிரச்சினைகளை எதிர் நோக்கிக் கொண்டிருக்க மாட்டார்கள். நாடற்ற இந்தியர்கள் பிரச்சினைக்கு நீண்ட காலத்திற்கு முன்பே தீர்வு காணப்பட்டிருக்கும் என்றும் குலசேகரன் தெரிவித்தார்.


ஈரல் வளர்ச்சி இல்லாத  6 மாதக் குழந்தை.

ஈரல் வளர்ச்சியில்லாமல் 6 மாதத்தில் பிறந்த தாட்சாயிணியின் மருத்துவ சிகிச்சைக்கு காஜாங் தமிழ்ப்பள்ளியின் முன்னாள் மாணவர்கள் வெ.2300 நன் கொடையாக திரட்டி வழங்கினர். நண்பன் செய்தியினை கண்ணுற்ற தாங்கள் பள்ளியின் முன்னாள் மாணவர்களுடன் தொடர்பு கொண்டுநிதி திரட்டி குழந்தையின் தொடர் சிகிச்சைக்கு இந்த நிதியினை வழங்கியதாக காஜாங் இந்து சங்கத்தைச் சேர்ந்த ராதா கூறினார். இந்த குழந்தையின் ஈரல் நன்கு வளர்ச்சி பெற4 முறை ஊசி செலுத்த வேண்டும் என்றும் ஓர் ஊசியின் விலை 3,600 வெள்ளிக்கும் மேல் வரும் என மருத் துவரின் பரிந்துரை செய்தியை நண்பன் விரிவாக வெளியிட்டிருந்ததை பார்த்த காஜாங் வட்டாரத்தைச் சேர்ந்த பல பொது மக்கள் தொடர்ந்து உதவி வரு வதற்கு தங்களது மனமார்ந்த நன்றியினை கூறினர் இக்குழந்தையின் குடும்பத்தினர்.


பேரறிவாளனுக்கு மேலும் 30 நாள்கள் பரோல் நீட்டிப்பு: அற்புதம்மாள் கோரிக்கை

பேரறிவாளனுக்கு மேலும் 30 நாள்கள் பரோல் நீட்டிப்பு செய்ய வேண்டும் என அவரின் தாயார் அற்புதம்மாள் தமிழக முதல்வரிடம் கோரிக்கை மனு அளித்துள்ளார்.

முன்னாள் பிரதமர் ராஜீவ் காந்தி கொலை வழக்கில் ஆயுள் தண்டனை அனுபவித்து வரும் பேரறிவாளன், சுமார் 26 ஆண்டுகள் சிறையிலிருந்தார். இந்த நிலையில், தந்தை உடல்நிலைக் குறைவால் பாதிக்கப்பட்டுள்ளார் என்றும், இதனால் தனக்கு பரோல் வழங்க வேண்டும் என்றும் தமிழக அரசுக்குக் கோரிக்கை மனு அளித்தார். அவரது கோரிக்கையைப் பரிசீலனை செய்த தமிழக அரசு, நிபந்தனையுடன் பேரறிவாளனை ஒரு மாத பரோலில் விடுவித்தது. இதையடுத்து, பலத்த பாதுகாப்புடன் வேலூர் மாவட்டம் ஜோலார்பேட்டையில் உள்ள தனது இல்லத்துக்கு அழைத்துவரப்பட்டார்.

இதனிடையே, தந்தை குயில்தாசனின் உடல்நிலை மிகவும் பாதிக்கப்பட்டதால், பரோலை நீட்டிக்கக்கோரி தமிழக அரசுக்குப் பேரறிவாளன் கோரிக்கை வைத்தார். இதை ஏற்றுக்கொண்ட தமிழக அரசு, மேலும் ஒரு மாதம் பரோல் நீட்டிப்பு வழங்கியது. இதையடுத்து, உடல்நலக் குறைவால் பேரறிவாளனின் தந்தை குயில்தாசன், சென்னை ஆழ்வார்பேட்டையில் உள்ள தனியார் மருத்துவமனையில் கடந்த 3-ம் தேதி அனுமதிக்கப்பட்டார்.

இந்நிலையில் தந்தை குயில்தாசனுக்குத் தொடர் சிகிச்சைக்கு மருத்துவர்கள் பரிந்துரைத்த வேளையில் மகனின் பரோல் முடிவடைதல் சிகிச்சையின் காலத்தில் பாதியிலேயே வீடு திரும்பியுள்ளார் குயில்தாசன். மேலும், பேரறிவாளனின் சகோதரிக்கும் சமீபத்தில் கற்பப்பை அறுவைசிகிச்சை நடந்திருப்பதன் காரணமாக அவரும் மருத்துவ சிகிச்சை பெற்று வருகிறார். இதனால் இருவரது மருத்துவ சிகிச்சைக்கும் உடனிருந்து கவனித்துக்கொள்ள தனது மகன் பேரறிவாளனும் உடனிருந்தால் உறுதுணையாக இருக்கும் என்று எண்ணி பேரறிவாளனின் பரோலை மேலும் ஒரு மாதம் நீட்டிக்குமாறு அற்புதம்மாள் கோரிக்கை வைத்துள்ளார்.

‘பொதுவாக பேரறிவாளனை மற்ற சிறைவாசிகளோடு ஒப்பிட வேண்டிய அவசியமில்லை. பேரறிவாளனுக்கு விடுதலை வழங்கப்படும் எனத் தமிழக அரசு உத்தரவாதம் அளித்துள்ளது. விடுதலை பெறவிருக்கும் கைதிக்கு பரோல் வழங்குவதில் எந்தத் தடையும் இருக்காது என்பதால் இந்த முறையும் அவருக்குப் பரோல் நீட்டிப்பு வழங்குவதற்கான வாய்ப்புள்ளது’ என்கின்றனர் தமிழ் ஆர்வலர்கள்.